text:
 23.12.2004
 EL
 Επίσημη Εφημερίδα της Ευρωπαϊκής Ένωσης
 L 376/17
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 96/2004
 της 9ης Ιουλίου 2004
 για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα Ι της συμφωνίας τροποποιήθηκε από τη συμφωνία για τη συμμετοχή της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο, που υπεγράφη στις 14 Οκτωβρίου 2003 στο Λουξεμβούργο (1).
 (2)
 Η οδηγία 2003/126/ΕΚ της Επιτροπής, της 23ης Δεκεμβρίου 2003, για καθορισμό αναλυτικών μεθόδων για τον προσδιορισμό των συστατικών ζωικής προέλευσης για τον επίσημο έλεγχο των ζωοτροφών (2) πρέπει να ενσωματωθεί στη συμφωνία.
 (3)
 Η οδηγία 2003/126/EΚ καταργεί την οδηγία 98/88/EΚ της Επιτροπής (3), που ενσωματώνεται στη συμφωνία και η οποία πρέπει συνεπώς να καταργηθεί δυνάμει της συμφωνίας,
 ΑΠΟΦΑΣΙΖΕΙ:
 Άρθρο 1
 Το κεφάλαιο II του παραρτήματος Ι της συμφωνίας τροποποιείται ως εξής:
 1.
 Το ακόλουθο σημείο παρεμβάλλεται μετά το σημείο 31η (οδηγία 2000/45/EΚ της Επιτροπής):
 «31θ.
 32003 L 0126: Οδηγία 2003/126/ΕΚ της Επιτροπής, της 23ης Δεκεμβρίου 2003, για καθορισμό αναλυτικών μεθόδων για τον προσδιορισμό των συστατικών ζωικής προέλευσης για τον επίσημο έλεγχο των ζωοτροφών (ΕΕ L 339 της 24.12.2003, σ. 78)».
 2.
 Το κείμενο στο σημείο 31δ (οδηγία 98/88/EΚ της Επιτροπής) διαγράφεται.
 Άρθρο 2
 Τα κείμενα της οδηγίας 2003/126/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση τίθεται σε ισχύ στις 10 Ιουλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 9 Ιουλίου 2004.
 Για τη Μεικτή Επιτροπή του ΕΟΧ
 Ο Πρόεδρος
 Kjartan JÓHANNSSON
 (1) ΕΕ L 130 της 29.4.2004, σ. 3.
 (2) ΕΕ L 339 της 24.12.2003, σ. 78.
 (3) ΕΕ L 318 της 27.11.1998, σ. 45.
 (4) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22000D0609(03)
 Απόφαση αριθ. 3/2000 του Συμβουλίου Σύνδεσης ΕΚ-Τουρκίας, της 11ης Απριλίου 2000, σχετικά με τη σύσταση υποεπιτροπών της Επιτροπής Σύνδεσης
 Επίσημη Εφημερίδα αριθ. L 138 της 09/06/2000 σ. 0028 - 0030
 Απόφαση αριθ. 3/2000 του Συμβουλίου Σύνδεσης ΕΚ-Τουρκίαςτης 11ης Απριλίου 2000σχετικά με τη σύσταση υποεπιτροπών της Επιτροπής Σύνδεσης(2000/378/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ ΕΚ-ΤΟΥΡΚΙΑΣ,Έχοντας υπόψη τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας(1), και ιδίως το άρθρο 24,Εκτιμώντας τα ακόλουθα:(1) Η Τουρκία είναι χώρα υποψήφια για προσχώρηση στην Ευρωπαϊκή Ένωση.(2) Το Ευρωπαϊκό Συμβούλιο που συνήλθε στο Ελσίνκι, στις 11 και 12 Δεκεμβρίου 1999, κάλεσε την Επιτροπή να προετοιμάσει μιαν εταιρική σχέση για την προσχώρηση για την Τουρκία και να δημιουργήσει τον κατάλληλο μηχανισμό παρακολούθησης. Το Ευρωπαϊκό Συμβούλιο κάλεσε επίσης την Επιτροπή να εκπονήσει μια διαδικασία αναλυτικής εξέτασης του κοινοτικού κεκτημένου.(3) Στο πλαίσιο των Επιτροπών Σύνδεσης με τις άλλες υποψήφιες χώρες έχουν συσταθεί υποεπιτροπές, οι οποίες αποσκοπούν, αφενός, στην παρακολούθηση της υλοποίησης των προτεραιοτήτων που θέτουν οι εταιρικές σχέσεις για την προσχώρηση και, αφετέρου, στην προσέγγιση των νομοθεσιών.(4) Παρόμοιες υποεπιτροπές θα πρέπει επίσης να συσταθούν, για να επικουρούν την Επιτροπή Σύνδεσης ΕΚ-Τουρκίας, που συγκροτήθηκε με την απόφαση αριθ. 3/64 του Συμβουλίου Σύνδεσης,ΑΠΟΦΑΣΙΖΕΙ:Άρθρο μόνοΣυγκροτούνται στο πλαίσιο της Επιτροπής Σύνδεσης ΕΚ-Τουρκίας, οι υποεπιτροπές που απαριθμούνται στο παράρτημα.Οι υποεπιτροπές εργάζονται υπό την εποπτεία της Επιτροπής Σύνδεσης, στην οποία υποβάλλουν αναφορά μετά από κάθε συνεδρίασή τους.Το Συμβούλιο Σύνδεσης δύναται να αποφασίσει τη σύσταση άλλων υποεπιτροπών ή ομάδων, καταργώντας τις υφιστάμενες υποεπιτροπές ή ομάδες.Η Επιτροπή Σύνδεσης εγκρίνει την εντολή των υποεπιτροπών, λαμβάνει κάθε άλλο αναγκαίο μέτρο για τη διασφάλιση της καλής λειτουργίας τους και ενημερώνει σχετικά το Συμβούλιο Σύνδεσης.Οι υποεπιτροπές δεν έχουν εξουσία λήψης αποφάσεων.Λουξεμβούργο, 11 Απριλίου 2000.Για το Συμβούλιο ΣύνδεσηςΟ ΠρόεδροςI. Cem(1) ΕΕ 217 της 29.12.1964, σ. 3687/64.ΠΑΡΑΡΤΗΜΑΣΥΜΦΩΝΙΑ ΣΥΝΔΕΣΗΣ ΕΚ-ΤΟΥΡΚΙΑΣΥΠΟΕΠΙΤΡΟΠΕΣ ΥΠΑΓΟΜΕΝΕΣ ΣΤΗΝ ΕΠΙΤΡΟΠΗ ΣΥΝΔΕΣΗΣ>ΘΕΣΗ ΠΙΝΑΚΑ>

type: contracts

jurisdiction: EU


text:
 Avis juridique important
 |
 21986A1204(01)
 Πρωτόκολλο περί παρατάσεως του διακανονισμού που αναφέρεται στο διεθνές εμπόριο κλωστοϋφαντουργικών
 Επίσημη Εφημερίδα αριθ. L 341 της 04/12/1986 σ. 0034
 *****(Μετάφραση) ΠΡΩΤΟΚΟΛΛΟ περί παρατάσεως του διακανονισμού που αναφέρεται στο διεθνές εμπόριο κλωστοϋφαντουργικών ΤΑ ΜΕΡΗ του διακανονισμού που αναφέρεται στο διεθνές εμπόριο των κλωστοϋφαντουργικών (ο οποίος ονομάζεται κατωτέρω «ο διακανονισμός» ή «ΣΠΙ»), ΕΝΕΡΓΩΝΤΑΣ σύμφωνα με την παράγραφο 5 του άρθρου 10 του διακανονισμού, ΕΠΙΒΕΒΑΙΩΝΟΝΤΑΣ ότι διατηρούνται οι διατάξεις του διακανονισμού που αναφέρονται στην αρμοδιότητα της Επιτροπής Κλωστοϋφαντουργικών και του Οργάνου Επιτήρησης των Κλωστοϋφαντουργικών, και ΜΕ ΕΠΙΦΥΛΑΞΗ των συμπερασμάτων της Επιτροπής Κλωστοϋφαντουργικών, που υιοθετήθηκαν στις 31 Ιουλίου 1986, ΣΥΜΦΩΝΟΥΝ τα ακόλουθα: 1. Σύμφωνα με τα συμπεράσματα της Επιτροπής Κλωστοϋφαντουργικών που επισυνάπτεται ως παράρτημα και που αποτελούν αναπόσπαστο τμήμα του παρόντος πρωτοκόλλου, ο διακανονισμός παρατείνεται για πέντε χρόνια, και συγκεκριμένα μέχρι τις 31 Ιουλίου 1991. 2. Το παρόν πρωτόκολλο θα κατατεθεί στο Γενικό Διευθυντή των συμβαλλομένων μερών στη γενική συμφωνία. Θα είναι ανοικτό προς αποδοχή, με υπογραφή ή με άλλο τρόπο, εκ μέρους των συμβαλλομένων μερών του διακανονισμού, των λοιπών κυβερνήσεων, οι οποίες αποδέχονται το διακανονισμό ή προσχωρούν σε αυτόν σύμφωνα με τις διατάξεις του άρθρου 13 αυτού, καθώς και εκ μέρους της Ευρωπαϊκής Οικονομικής Κοινότητας. 3. Το παρόν πρωτόκολλο αρχίζει να ισχύει την 1η Αυγούστου 1986 για τις χώρες εκείνες οι οποίες θα το έχουν αποδεχθεί μέχρι την ημερομηνία αυτή. Για κάθε χώρα που θα το αποδεχθεί σε μεταγενέστερη ημερομηνία, το παρόν πρωτόκολλο αρχίζει να ισχύει από την ημερομηνία της εν λόγω αποδοχής. Έγινε στη Γενεύη, στις τριάντα Ιουλίου χίλια εννιακόσια ογδόντα έξι, σε ένα και μόνο αντίτυπο, στην αγγλική, γαλλική και ισπανική γλώσσα· και τα τρία αυτά κείμενα είναι εξίσου αυθεντικά. ΠΟΡΙΣΜΑΤΑ ΤΗΣ ΕΠΙΤΡΟΠΗΣ ΚΛΩΣΤΟΫΦΑΝΤΟΥΡΓΙΚΩΝ ΠΟΥ ΥΙΟΘΕΤΗΘΗΚΑΝ ΣΤΙΣ 31 ΙΟΥΛΙΟΥ 1986 1. Οι συμμετέχοντες στο διακανονισμό αντάλλαξαν απόψεις όσον αφορά το μέλλον του διακανονισμού. 2. Οι συμμετέχοντες τόνισαν ότι οι βασικοί στόχοι της ΣΠΙ είναι η επίτευξη της επέκτασης του εμπορίου κλωστοϋφαντουργικών, ιδίως στις αναπτυσσόμενες χώρες, η μείωση των εμποδίων στις διεθνείς συναλλαγές των προϊόντων αυτών και η σταδιακή ελευθέρωσή τους, διασφαλίζοντας ταυτόχρονα την ομαλή και δίκαιη ανάπτυξη του εμπορίου των προϊόντων αυτών και εμποδίζοντας τη διαταραχή των διαφόρων αγορών και των διαφόρων κλάδων παραγωγής, τόσο στις χώρες εισαγωγής όσο και στις χώρες εξαγωγής. 3. Οι συμμετέχοντες τόνισαν τη σπουδαιότητα του να προωθηθεί η ελευθέρωση του εμπορίου στον τομέα των κλωστοϋφαντουργικών προϊόντων και των ενδυμάτων. Αναγνώρισαν σχετικά την ανάγκη να καταβάλουν όλοι οι συμμετέχοντες προσπάθειες για συνεργασία. Συμφώνησαν ότι τελικός στόχος είναι η εφαρμογή των κανόνων της Γενικής Συμφωνίας Δασμών και Εμπορίου. 4. Τονίστηκε επανειλημμένα ότι ένας από τους βασικούς στόχους της εφαρμογής του διακανονισμού είναι η περαιτέρω οικονομική και κοινωνική ανάπτυξη των αναπτυσσόμενων χωρών, η διασφάλιση μιας ουσιαστικής αύξησης των εσόδων τους από τις εξαγωγές κλωστοϋφαντουργικών προϊόντων και η αύξηση του μεριδίου τους στο διεθνές εμπόριο των προϊόντων αυτών. Οι συμμετέχοντες ανέλαβαν τη δέσμευση να συμβάλουν προς την κατεύθυνση αυτή βελτιώνοντας τις διμερείς συμφωνίες που συνάπτονται σύμφωνα με το διακανονισμό, που πρέπει να προβλέπουν αυξημένη πραγματική πρόσβαση σε γενικές γραμμές. 5. Δόθηκε επίσης προσοχή


text: στο γεγονός ότι η μείωση του ποσοστού αύξησης της κατά κεφαλήν κατανάλωσης κλωστοϋφαντουργικών και ενδυμάτων αποτελεί στοιχείο που είναι δυνατό να σχετίζεται με την επανάληψη ή την επιδείνωση μιας διαταραχής της αγοράς. Αναφέρθηκε επίσης ότι οι εγχώριες αγορές είναι δυνατό να επηρεάζονται από παράγοντες όπως οι αλλαγές στην τεχνολογία και στις προτιμήσεις των καταναλωτών. Υπενθυμίστηκε σχετικά ότι οι παράγοντες με βάση τους οποίους καθορίζεται η κατάσταση διαταραχής της αγοράς κατά την έννοια του διακανονισμού απαριθμούνται στο παράρτημα Α. 6. Οι εισαγωγείς που συμμετέχουν στο διακανονισμό ανέλαβαν την υποχρέωση σε περίπτωση που, κατά τη γνώμη τους, υπάρξει διαταραχή της αγοράς ή πραγματικός κίνδυνος διαταραχής, όπως ορίζεται στις παραγράφους Ι και ΙΙ του παραρτήματος Α, να συνοδεύουν τις αιτήσεις τους για τη λήψη μέτρων δυνάμει των άρθρων 3 και 4 με συγκεκριμένα και πραγματικά σχετικά στοιχεία όσο το δυνατόν πιο ενημερωμένα, ιδίως όσον αφορά τους παράγοντες που καθορίζει το παράρτημα Α. Σχετικά με τις αιτήσεις που υποβάλλονται δυνάμει του άρθρου 3, τα στοιχεία πρέπει να αφορούν, όσο το δυνατόν περισσότερο, τα τμήματα της αγοράς που είναι δυνατό να προσδιοριστούν καθώς και την περίοδο αναφοράς που ορίζει το παράρτημα Β, παράγραφος 1 στοιχείο α). Οι συμμετέχοντες συμφώνησαν ότι η λήψη των μέτρων με βάση την ύπαρξη σοβαρής ζημίας της εγχώριας παραγωγής ή πραγματικής απειλής ζημίας, σύμφωνα με την παράγραφο 1 του παραρτήματος Α, δεν είναι δυνατόν να βασίζονται αποκλειστικά στο επίπεδο ή την αύξηση των εισαγωγών. Οι συμμετέχοντες συμφώνησαν ότι για να αποφασιστεί, εάν υπάρχει διαταραχή της αγοράς, πρέπει να εξεταστεί διεξοδικά η εξέλιξη της κατάστασης της εγχώριας βιομηχανίας στη χώρα εισαγωγής, ιδίως το επίπεδο των εξαγωγών της και το μερίδιο της αγοράς αγοράς που κατέχει. 7. Οι συμμετέχοντες συμφώνησαν ότι, κατά την εξέταση των παραγόντων που προκαλούν κατάσταση διαταραχής της αγοράς, πρέπει να εξετάζονται διεξοδικά οι παράγοντες που αναφέρονται στα στοιχεία i) ακι ii) της παραγράφου ΙΙ του παραρτήματος Α. 8. Εκφράστηκε η άποψη ότι είναι δυνατό να προκύπτουν ειδικές δυσκολίες για τις χώρες εισαγωγής που εφαρμόζουν περιορισμούς σύμφωνα με το άρθρο 3 παράγραφος 5, με βάση την ημερομηνία εξαγωγής, όταν, ελλείψει από κοινού συμφωνημένης λύσης, όπως αναφέρει το άρθρο 3 παράγραφος 8, είναι δυνατό να προκύψει μια επικείμενη αύξηση των εισαγωγών που είναι δυνατό να υπολογιστεί ποσοτικά, η οποία θα ήταν δυνατό να προκαλέσει επανάληψη ή επιδείνωση της διαταραχής της αγοράς ή να παρεμποδίσει τη σταθερή και ομαλή ανάπτυξη του εμπορίου. Συμφωνήθηκε ότι σε παρόμοιες περιπτώσεις, και μετά από ενημέρωση του Οργάνου Επιτήρησης Κλωστοϋφαντουργικών σύμφωνα με το άρθρο 3 παράγραφος 8, η χώρα εισαγωγής είναι δυνατό να παρατείνει για περιοδο 12 μηνών τον περιορισμό που είχε προηγουμένως εφαρμόσει. Οι διατάξεις των παραγράφων 3 και 5 του παραρτήματος Β σχετικά με την αύξηση και την ευκαμψία θα εφαρμόζονται στον περιορισμό κατά τη διάρκεια μεταγενέστερης περιόδου 12 μηνών. 9. Υπενθυμίστηκε ότι, σε εξαιρετικές περιπτώσεις επανάληψης ή επιδείνωσης μιας κατάστασης διαταραχής της αγοράς, όπως αναφέρεται στο παράρτημα Α και στις παραγράφους 2 και 3 του παραρτήματος Β, είναι δυνατό τα μέρη να συμφωνήσουν διμερώς χαμηλότερο ποσοστό αύξησης για ένα συγκεκριμένο προϊόν συγκεκριμένης προέλευσης, Συμφωνήθηκε


text: επίσης ότι σε περίπτωση που μια παρόμοια συμφωνία έχει λάβει υπόψη την αυξανόμενη επίπτωση μιας υπερβολικά χρησιμοποιούμενης ποσόστωσης με πολύ μεγάλο βαθμό περιορισμού για το εν λόγω προϊόν συγκεκριμένης προέλευσης, που αντιστοιχεί σε ένα μεγάλο μερίδιο της αγοράς της χώρας εισαγωγής στον τομέα των κλωστοϋφαντουργικών και των ενδυμάτων, η χώρα εξαγωγής που συμμετέχει στη συμφωνία αυτή είναι δυνατό να καταλήξει σε οποιοδήποτε κοινά αποδεκτό διακανονισμό όσον αφορά την ευκαμψία. 10. Η επιτροπή επιβεβαίωσε επίσης ότι οι χώρες εξαγωγής που είναι μέρη του διακανονιμού και κατέχουν κυρίαρχη θέση στις εξαγωγές κλωστοϋφαντουργικών προϊόντων από ίνες από βαμβάκι, μαλλί, και από συνθετικές και χειροποίητες ίνες που καλύπτει ο διακανονισμός, είναι δυνατόν να συμφωνήσουν με τις συμμετέχουσες χώρες εισαγωγής στην εξεύρεση οποιασδήποτε αμοιβαίας αποδεκτής λύσης όσον αφορά την αύξηση και την ευκαμψία · σε καμία όμως περίπτωση δεν είναι δυνατόν η αύξηση και η ευκαμψία αυτή να έχουν αρνητικό αποτέλεσμα. Οι συμμετέχουσες χώρες εισαγωγής αναγνώρισαν ταυτόχρονα τη σημασία που έχει για τις βασικές χώρες εξαγωγής η σταθερότητα του εμπορίου κλωστοϋφαντουργικών και η ανάγκη να διασφαλιστεί η σταθερότητα αυτή καθ' όλη τη διάρκεια ισχύος των διμερών συμφωνιών τους, έχοντας υπόψη την ανάγκη για την τακτική ανάπτυξη του εμπορίου των κλωστοϋφαντουργικών. 11. Εκφράστηκε η άποψη ότι οι απότομες και σημαντικές αυξήσεις των εισαγωγών θα ήταν δυνατόν να προκαλέσουν πραγματικές δυσχέρειες στις χώρες εισαγωγής ως αποτέλεσμα των ουσιαστικών διαφορών ανάμεσα στα επίπεδα περιορισμών που αποτελούν αντικείμενο διαπραγμάτευσης σύμφωνα με το παράρτημα Β και στις πραγματικές εισαγωγές. Σε περίπτωση που προκύπτουν παρόμοιες δυσκολίες, οι χώρες εξαγωγής και εισαγωγής είναι δυνατόν να πραγματοποιήσουν διαβουλεύσεις για να καταλήξουν σε αμοιβαία αποδεκτή λύση, περιλαμβανομένης της διάταξης για δίκαιη και ποσοτικά προσδιορίσιμη αντιστάθμιση εάν χρειάζεται. Όσον αφορά τις ποσοστώσεις που συστηματικά δεν εξαντλούνται, πρέπει να εξεταστεί το ενδεχόμενο της κατάργησής τους εάν ζητηθεί. Σε περίπτωση που μια ποσόστωση που είχε καταργηθεί ξαναεφαρμοστεί, το επίπεδο της ποσόστωσης πρέπει να καθοριστεί σε συνάρτηση με το προηγούμενο επίπεδο του περιορισμού. 12. Η επιτροπή αναγνώρισε ότι οι χώρες εισαγωγής που συμμετέχουν στο διακανονισμό και έχουν μικρές αγορές, υπερβολικά μεγάλο επίπεδο εισαγωγών και ένα αντίστοιχα χαμηλό επίπεδο εγχώριας παραγωγής, είναι εξαιρετικά εκτεθειμένες στα προβλήματα που προκύπτουν από τις εισαγωγές που προκαλούν διαταραχή της αγοράς, όπως ορίζει το παράρτημα Α, και ότι τα προβλήματα αυτά πρέπει να επιλύονται με δίκαιο και ευέλικτο τρόπο, ώστε να αποφευχθεί η πρόκληση ζημίας στην παραγωγή κλωστοϋφαντουργικών προϊόντων των χωρών αυτών που απαιτείται για τη βιωσιμότητα του κλάδου. Παράλληλα, η επιτροπή τόνισε τη δέσμευση των χωρών αυτών να συμβάλουν στην περαιτέρω ελευθέρωση του διεθνούς εμπορίου κλωστοϋφαντουργικών προϊόντων. Τα μέρη του διακανονισμού συμφώνησαν ότι οι χώρες αυτές είναι δυνατόν να εφαρμόσουν χαμηλότερα θετικά ποσοστά αύξησης, όπως ορίζει το παράρτημα Β, και, σε αμοιβαία αποδεκτή βάση, χαμηλότερους συντελεστές ευκαμψίας από τους κανόνες που ορίζει το ίδιο παράρτημα, με την προοπτική ότι οι διμερείς συμφωνίες θα αποτελέσουν στο μέλλον ουσιαστική βελτίωση, ανάλογα με την κατάσταση που ίσχυε για την κάθε χώρα εισαγωγής και, όσον αφορά την αύξηση και την ευκαμψία, σε σύγκριση με τις συμφωνίες που ίσχυαν προηγούμενα. Οι συμμετέχοντες συμφώνησαν επίσης ότι οι διατάξεις για


text: την ελάχιστη βιώσιμη παραγωγή προβλέπονται αποκλειστικά στις περιπτώσεις που καθορίζει ο διακανονισμός και η παρούσα παράγραφος. 13. Οι χώρες που συμμετέχουν στο διακανονισμό είχαν επίγνωση των προβλημάτων που θέτουν οι περιορισμοί των εξαγωγών νέων συμμετεχόντων και μικρών προμηθευτών, καθώς και οι περιορισμοί στις εξαγωγές βαμβακερών κλωστοϋφαντουργικών από τις χώρες παραγωγής βαμβακιού. Επαναβεβαιώνουν την προσήλωσή τους στο γράμμα και το πνεύμα του άρθρου 6 του διακανονισμού και την ουσιαστική εφαρμογή του άρθρου αυτού προς όφελος των χωρών αυτών. Προς τούτο, συμφώνησαν ότι: α) δεν επιβάλλονται κατά κανόνα περιορισμοί στις εξαγωγές μικρών προμηθευτών, νέων συμμετεχόντων και των λιγότερο προηγμένων χωρών· β) σε περίπτωση που μια χώρα εισαγωγής είναι υποχρεωμένη από τις περιστάσεις να θεσπίσει περιορισμούς στις εξαγωγές από τις λιγότερο προηγμένες χώρες, η μεταχείριση που παρέχει στις χώρες αυτές πρέπει να είναι ουσιαστικά ευνοϊκότερη από τη μεταχείριση που παρέχει στις άλλες ομάδες χωρών που αναφέρει η παρούσα παράγραφος, κατά προτίμηση για κάθε στοιχείο ξεχωριστά, αλλά, οπωσδήποτε, σε γενικό πλαίσιο· γ) σε περίπτωση εφαρμογής περιορισμών στις εξαγωγές νέων μελών και μικρών προμηθευτών, για τους όρους οικονομικού χαρακτήρα που αφορούν τους συντελεστές αύξησης και ευκαμψίας πρέπει να λαμβάνονται δεόντως υπόψη οι μελλοντικές δυνατότητες ανάπτυξης του εμπορίου και η ανάγκη να επιτραπούν οι εισαγωγές εμπορικών ποσοτήτων για την περαιτέρω οικονομική και κοινωνική ανάπτυξη των προμηθευτών αυτών· δ) πρέπει να εξεταστούν ειδικά οι εξαγωγές βαμβακερών κλωστοϋφαντουργικών προϊόντων από χώρες που παράγουν βαμβάκι. Σε περίπτωση που εφαρμόζονται περιορισμοί, πρέπει να δοθεί στις χώρες αυτές ευνοϊκότερη μεταχείριση όσον αφορά τις ποσοστώσεις και τους συντελεστές αύξησης και ευελιξίας, λαμβάνοντας δεόντως υπόψη τις διατάξεις του παραρτήματος Β. Η ειδική αυτή εξέταση πρέπει να έχει ως επίπτωση τη βελτίωση της εξέλιξης των διμερών συμφωνιών που προβλέπει η ανωτέρω παράγραφος 4 και να λάβει υπόψη το σημείο από το οποίο ξεκίνησε η κάθε χώρα, το βαθμό ευαισθησίας των σχετικών βιομηχανικών τομέων στη χώρα εισαγωγής, καθώς και τη σπουδαιότητα των εξαγωγών βαμβακερών κλωστοϋφαντουργικών προϊόντων για την οικονομία της χώρας εξαγωγής· ε) οι διατάξεις του παραρτήματος Β σχετικά με τις εξεαιρετικές περιστάσεις πρέπει να εφαρμόζονται όσο το δυνατόν λιγότερο στις εξαγωγές από νέα μέλη, μικρούς προμηθευτές και στο εμπόριο των βαμβακερών κλωστοϋφαντουργικών από αναπτυσσόμενες χώρες που παράγουν βαμβάκι· στ) κάθε περιορισμός στις εξαγωγές νέων μελών, μικρών προμηθευτών και χωρών παραγωγής βαμβακερών κλωστοϋφαντουργικών προϊόντων πρέπει να λαμβάνει υπόψη τη μεταχείριση παρόμοιων εξαγωγέων από άλλες συμμετέχουσες χώρες, καθώς και από χώρες που δεν συμμετέχουν στο διακανονισμό, σύμφωνα με το άρθρο 8 παράγραφος 3. 14. Τα μέρη αναγνώρισαν το γεγονός ότι οι περιορισμοί στα μάλλινα προϊόντα δημιουργούν ειδικά προβλήματα για τις αναπτυσσόμενες χώρες παραγωγής μαλλιού που η οικονομία τους και το εμπόριο κλωστοϋφαντουργικών προϊόντων εξαρτώνται από τον τομέα του μαλλιού, των οποίων οι συνολικές εξαγωγές κλωστοϋφαντουργικών αποτελούνται σχεδόν αποκλειστικά από μάλλινα κλωστοϋφαντουργικά και ενδύματα, και των οποίων ο όγκος του εμπορίου κλωστοϋφαντουργικών είναι σχετικά μικρός στις αγορές των χωρών εισαγωγής. Συμφωνήθηκε ότι, κατά την εφαρμογή των μέτρων διασφάλισης δυνάμει του διακανονισμού, πρέπει να γίνει ειδική εξέταση των εξαγωγικών αναγκών των χωρών αυτών κατά την εξέταση των επιπέδων των ποσοστώσεων και των συντελεστών αύξησης και ευελιξίας, ώστε να


text: διασφαλιστεί μια συνολικά βελτιωμένη πρόσβαση στην αγορά της χώρας εισαγωγής, λαμβάνοντας δεόντως υπόψη της τις διατάξεις του παραρτήματος Β. 15. Σύμφωνα με τις διατάξεις του άρθρου 6 παράγραφος 6 του διακανονισμού, όσον αφορά την ειδική, διαφορετική και ευνοϊκότερη μεταχείριση με βάση τον ιδιαίτερο χαρακτήρα του εμπορίου που αναφέρεται στην εν λόγω παράγραφο, τα μέρη συμφώνησαν ότι, κατά τη διαπραγμάτευση των διμερών περιοριστικών μέτρων, πρέπει να εξεταστεί εάν οι εξαγωγές αυτές προκαλούν διαταραχή της αγοράς ή αποτελούν πραγματικό κίνδυνο διαταραχής της. 16. Τα μέρη συμφώνησαν να συνεργαστούν πλήρως για να αντιμετωπίσουν τα προβλήματα παραβίασης του εν λόγω διακανονισμού, με βάση τις διατάξεις του άρθρου 8. Για το λόγο αυτό, συμφωνήθηκε η συνεργασία αυτή να περιλαμβάνει τη διοικητική συνεργασία και την ανταλλαγή των διαθέσιμων στοιχείων και εγγράφων, σύμφωνα με την εθνική νομοθεσία και τις εθνικές διαδικασίες, που απαιτούνται για την αποκατάσταση των πραγματικών γεγονότων. Συμφωνήθηκε επίσης ότι τα ενδεικνυόμενα σχετικά διοικητικά μέτρα που αναφέρει το άρθρο 8 παράγραφος 2 πρέπει καταρχήν να περιλαμβάνουν, σε περίπτωση που υπάρχουν αποδεικτικά στοιχεία όσον αφορά τη χώρα πραγματικής καταγωγής και τις συνθήκες της παραβίασης, προσαρμογή των επιβαρύνσεων στις υπάρχουσες ποσοστώσεις, προκειμένου να ληφθεί υπόψη η πραγματική χώρα καταγωγής. Οποιαδήποτε παρόμοια προσαρμογή, καθώς και ο χρόνος και το εύρος της εφαρμογής της, αποφασίζεται με διαβουλεύσεις ανάμεσα στις ενδιαφερόμενες χώρες, με στόχο την εξεύρεση αμοιβαία αποδεκτής λύσης. Σε περίπτωση που δεν επιτευχθεί παρόμοια λύση, το κάθε μέρος του διακανονισμού δύναται να θέσει το θέμα στο Όργανο Επιτήρησης Κλωστοϋφαντουργικών σύμφωνα με τις διατάξεις του άρθρου 8 παράγραφος 2. 17. Τα μέρη συμφώνησαν να συνεργάζονται σε περίπτωση ψευδών δηλώσεων όσον αφορά την ποσότητα και το είδος των κλωστοϋφαντουργικών προϊόντων που παρουσιάζονται για εισαγωγή, με την ανταλλαγή των διαθέσιμων πληροφοριών και εγγράφων, σύμφωνα με τις ισχύουσες σχετικές εθνικές νομοθεσίες, με σκοπό να διαπιστωθεί η πραγματική κατάσταση και να δοθεί η δυνατότητα στην ενδιαφερόμενη κυβέρνηση να λάβει τα κατάλληλα μέτρα σύμφωνα με την εθνική νομοθεσία και τις εθνικές διαδικασίες. 18. Οι συμμετέχοντες πρέπει να αποφεύγουν στο βαθμό που είναι δυνατό, να γίνονται αλλαγές (π.χ. στην πρακτική, τους κανόνες, τις διαδικασίες, την ταξινόμηση των κλωστοϋφαντουργικών προϊόντων σε κατηγορίες, περιλαμβανομένων και των αλλαγών που αφορούν το εναρμονισμένο σύστημα) κατά την εφαρμογή ή την ερμηνεία των διμερών συμφωνιών για τα κλωστοϋφαντουργικά ή του διακανονισμού, οι οποίες θα ήταν δυνατό να διαταράξουν την ισορροπία ανάμεσα στα δικαιώματα και τις υποχρεώσεις των ενδιαφερόμενων μερών, ή να επηρεάσουν το οικονομικό περιεχόμενο διμερούς συμφωνίας, ή να πλήξουν την ικανότητα ενός μέρους να επωφεληθεί πλήρως από μια διμερή συμφωνία, ή να διαταράξουν το εμπόριο. Σε περίπτωση που οι αλλαγές αυτές είναι αναγκαίες, οι συμμετέχοντες στο διακανονισμό συμφώνησαν ότι το μέρος που επιφέρει πρώτο τις αλλαγές αυτές ενημερώνει, στο βαθμό που είναι δυνατό, τον ενδιαφερόμενο εταίρο και αρχίζει διαβουλεύσεις μαζί του, πριν επηρεάσουν οι αλλαγές αυτές το σχετικό εμπόριο, ώστε να καταλήξουν σε αμοιβαία αποδεκτή λύση σχετικά με τις κατάλληλες και δίκαιες προσαρμογές. Τα μέρη συμφώνησαν επίσης ότι, σε περίπτωση που δεν είναι δυνατό να γίνουν διαβουλεύσεις πριν από την εφαρμογή οποιωνδήποτε παρόμοιων μέτρων, το μέλος που επιφέρει πρώτο παρόμοιες αλλαγές


text: διεξάγει διαβουλεύσεις το συντομότερο δυνατό με τον εταίρο που πλήττεται για να καταλήξουν σε αμοιβαία αποδεκτή λύση όσον αφορά τις κατάλληλες και δίκαιες προσαρμογές. Οποιαδήποτε διένεξη σχετικά με την παρούσα διάταξη είναι δυνατό να τεθεί στο Όργανο Επιτήρησης Κλωστοϋφαντουργικών για την έκδοση σύστασης. 19. Σύμφωνα με το στόχο της ελευθέρωσης του εμπορίου που περιλαμβάνει ο διακανονισμός, η επιτροπή επαναβεβαίωσε την ανάγκη για την επίβλεψη των πολιτικών και των μέτρων προσαρμογής καθώς και των αυτόνομων προσαρμογών, με βάση τις διατάξεις του άρθρου 1 παράγραφος 4. Για το λόγο αυτό, η επιτροπή αποφάσισε να συνεχίσει η υποεπιτροπή για τις προσαρμογές να εξετάζει περιοδικά την εξέλιξη των αυτόνομων προσαρμογών και των μέτρων για τη διευκόλυνση των προσαρμογών, καθώς και για την παραγωγή και το εμπόριο κλωστοϋφαντουργικών, με βάση το υλικό και τα στοιχεία που παρέχουν οι συμμετέχουσες χώρες, καθώς και το επιπρόσθετο υλικό και τα στοιχεία που έχει στη διάθεσή της η γραμματεία από άλλες πηγές, με τη βοήθεια κάθε συμπληρωματικής ανάλυσης της γραμματείας. Δόθηκε προσοχή στην επίπτωση των τεχνολογικών εξελίξεων στο συγκριτικό πλεονέκτημα και την ανταγωνιστικότητα του εμπορίου κλωστοϋφαντουργικών. Κλήθηκαν οι συμμετέχουσες χώρες να γνωστοποιήσουν στην υποεπιτροπή τις προσαρμογές με όλα τα σχετικά και πρόσφατα στοιχεία που αφορούν, μεταξύ άλλων, την παραγωγή και το εμπόριο, στοιχεία που είναι αναγκαία στην υποεπιτροπή για τη λειτουργία της και για την υποβολή τακτικής έκθεσης στην Επιτροπή Κλωστοϋφαντουργικών, ώστε να είναι σε θέση η τελευταία να εκπληρώσει τις υποχρεώσεις της σύμφωνα με το άρθρο 10 παράγραφος 2. 20. Οι συμμετέχοντες τόνισαν τη σπουδαιότητα της αποτελεσματικής λειτουργίας της Επιτροπής Κλωστοϋφαντουργικών, της υποεπιτροπής για τις προσαρμογές και του Οργάνου Επιτήρησης Κλωστοϋφαντουργικών στον αντίστοιχο τομέα αρμοδιοτήτων τους. Στο πλαίσιο αυτό, οι συμμετέχοντες υπογράμμισαν τη σπουδαιότητα των ευθυνών του Οργάνου Επιτήρησης Κλωστοϋφαντουργικών όπως ορίζει το άρθρο 11 της ΣΠΙ. 21. Οι συμμετέχοντες υπογράμμισαν επίσης ότι ο ρόλος του Οργάνου Επιτήρησης Κλωστοϋφαντουργικών είναι να ασκεί τα καθήκοντά του με βάση το άρθρο 11 για να διασφαλιστεί η αποτελεσματική και σωστή λειτουργία του διακανονισμού και για την υλοποίηση των στόχων του. Σχετικά, η επιτροπή αναγνώρισε την ανάγκη για στενή συνεργασία μεταξύ των μερών ώστε να μπορέσει να ανταπεξέλθει αποτελεσματικά στις ευθύνες του το Όργανο Επιτήρησης Κλωστοϋφαντουργικών. 22. Οι συμμετέχοντες συμφώνησαν ότι κατά την εξέταση των προβλημάτων που προκύπτουν από την εφαρμογή των διμερών συμφωνιών που συνάπτονται ή των μέτρων που λαμβάνονται σύμφωνα με το διακανονισμό και με στόχο να εκπληρώσει το έργο του για την εξέταση αυτών των συμφωνιών και μέτρων, το Όργανο Επιτήρησης Κλωστοϋφαντουργικών μπορεί να θέτει προβλήματα ερμηνείας των σχετικών διατάξεων του διακανονισμού. 23. Λαμβάνοντας υπόψη το σημαντικό ρόλο του Οργάνου Επιτήρησης Κλωστοϋφαντουργικών και με την προοπτική να αυξηθούν τα μέλη που συμμετέχουν στο διακανονισμό, οι συμμετέχοντες συμφώνησαν να εξετάσουν το ενδεχόμενο της αύξησης του αριθμού των μελών του Οργάνου Επιτήρησης Κλωστοϋφαντουργικών. 24. i) Η επιτροπή έλαβε υπό συμείωση την ανησυχία ορισμένων χωρών εισαγωγής όσον αφορά την ουσιαστική αύξηση των εισαγωγών κλωστοϋφαντουργικών που παρακευάζονται από φυτικές ίνες, συνδυασμούς φυτικών ινών με ίνες που ορίζονται στο άρθρο 12, και μείγματα που περιλαμβάνουν μετάξι, που είναι άμεσα ανταγωνιστικά με τα κλωστοϋφαντουργικά που


text: παρασκευάζονται από ίνες που προσδιορίζονται στο άρθρο 12. Συνεπώς, η επιτροπή συμφώνησε ότι είναι δυνατό να γίνει επίκληση των διατάξεων των άρθρων 3 και 4 για τις άμεσα ανταγωνιστικές εισαγωγές παρόμοιων κλωστοϋφαντουργικών, των οποίων ορισμένες ή όλες οι ίνες που προαναφέρθηκαν αντιπροσωπεύουν είτε τη βασική αξία των ινών είτε το 50 % ή άνω του βάρους του προϊόντος που προκαλεί τη διαταραχή της αγοράς ή πραγματικό κίνδυνο διαταραχής της, αφού ληφθούν επίσης υπόψη οι διατάξεις του άρθρου 8 παράγραφος 3 του διακανονισμού. ii) Εξετάζοντας αν υπάρχει διαταραχή της αγοράς, το Όργανο Επιτήρησης Κλωστοϋφαντουργικών υποχρεούται να δίδει ιδιαίτερη προσοχή στα αποδεικτικά στοιχεία που αποδεικνύουν ότι τα προϊόντα αυτά είναι άμεσα ανταγωνιστικά με τα προϊόντα από βαμβάκι, μαλλί ή από χημικές ίνες, που παρασκευάζονται στην εξεταζόμενη χώρα εισαγωγής. iii) Είναι αυτονόητο ότι δεν θα εφαρμοσθούν περιορισμοί στο παραδοσιακό εμπόριο κλωστοϋφαντουργικών των οποίων οι διεθνείς συναλλαγές γινόντουσαν σε σημαντικά μεγάλες ποσότητες πριν από το 1982, όπως οι τσάντες, οι σάκοι, οι ταξιδιωτικοί σάκοι, τα σχοινιά, οι αποσκευές, τα καλύμματα, οι ψάθες και οι τάπητες που παρασκευάζονται από ίνες όπως από κόιρ, γιούτα, σιζάλ, άμπακα, μακί και χένεκεν. 25. Στα πλαίσια της προοδευτικής εξάλειψης των περιορισμών σύμφωνα με το διακανονισμό, πρέπει να δοθεί προτεραιότητα στους τομείς του εμπορίου, όπως των μάλλινων κουβαριών, και στους προμηθευτές για τους οποίους ο διακανονισμός προβλέπει και ειδική και ευνοϊκότερη μεταχείριση, όπως αναφέρει το άρθρο 6. 26. Αναφέρθηκε ότι, για την καλή λειτουργία του ΣΠΙ, όλοι οι συμμετέχοντες πρέπει να μην εφαρμόζουν στα κλωστοϋφαντουργικά που καλύπτονται από το διακανονισμό μέτρα που δεν προβλέπονται απ' αυτόν, πριν την εξάντληση όλων των διαρθρωτικών μέτρων. 27. Οι συμμετέχοντες έλαβαν υπό σημείωση την ανησυχία που εξέφρασαν ορισμένα μέρη όσον αφορά το πρόβλημα της παραβίασης των καταχωρημένων εμπορικών σημάτων και σχεδίων ή υποδειγμάτων στο εμπόριο των κλωστοϋφαντουργικών και των ενδυμάτων. Σημείωσαν ότι τα προβλήματα αυτά είναι δυνατό να αντιμετωπιστούν από τους ισχύοντες στον τομέα αυτόν σχετικούς εθνικούς νόμους και κανονισμούς. 28. Έχοντας υπόψη τους δηλωθέντες στόχους που ορίζει η ανωτέρω παράγραφος 2, και με βάση τα στοιχεία που αναφέρθηκαν στις προηγούμενες παραγράφους, που αντικαθιστούν στο σύνολό τους τα στοιχεία εκείνα που εγκρίθηκαν στις 22 Δεκεμβρίου 1981, η Επιτροπή Κλωστοϋφαντουργικών έκρινε ότι ο διακανονισμός έπρεπε να παραταθεί για περίοδο πέντε ετών, από την 31 Ιουλίου 1986, με την επιφύλαξη της επικύρωσης με υπογραφή πρωτοκόλλου για το σκοπό αυτό.


text:
 30.6.2015
 EL
 Επίσημη Εφημερίδα της Ευρωπαϊκής Ένωσης
 L 166/1
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στην ακόλουθη διεύθυνση:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 110 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση:
 I.
 Ειδικών εξαρτημάτων των μηχανοκίνητων οχημάτων που χρησιμοποιούν πεπιεσμένο φυσικό αέριο (ΠΦΑ) και/ή υγροποιημένο φυσικό αέριο (ΥΦΑ) στο σύστημα προώθησής τους
 II.
 Οχημάτων όσον αφορά την εγκατάσταση ειδικών εξαρτημάτων εγκεκριμένου τύπου για τη χρήση πεπιεσμένου φυσικού αερίου (ΠΦΑ) και/ή υγροποιημένου φυσικού αερίου (ΥΦΑ) στο σύστημα προώθησής τους [2015/999]
 Ενσωματώνει όλο το έγκυρο κείμενο έως:
 Συμπλήρωμα 2 της σειράς τροπολογιών 01 — Ημερομηνία έναρξης ισχύος: 9 Οκτωβρίου 2014
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 References
 3.
 Ταξινόμηση εξαρτημάτων
 4.
 Ορισμοί
 ΜΕΡΟΣ I — Έγκριση ειδικών εξαρτημάτων των μηχανοκίνητων οχημάτων που χρησιμοποιούν πεπιεσμένο φυσικό αέριο (ΠΦΑ) και/ή υγροποιημένο φυσικό αέριο (ΥΦΑ) στο σύστημα προώθησής τους
 5.
 Αίτηση έγκρισης
 6.
 Σημάνσεις
 7.
 Έγκριση
 8.
 Τεχνικές προδιαγραφές εξαρτημάτων για ΠΦΑ και/ή ΥΦΑ
 9.
 Τροποποιήσεις ενός τύπου εξαρτήματος ΠΦΑ και/ή ΥΦΑ και επέκταση της έγκρισης
 10.
 (κενό)
 11.
 Συμμόρφωση της παραγωγής
 12.
 Κυρώσεις για μη συμμόρφωση της παραγωγής
 13.
 (κενό)
 14.
 Οριστική παύση της παραγωγής
 15.
 Ονομασίες και διευθύνσεις των τεχνικών υπηρεσιών που διενεργούν δοκιμές έγκρισης, καθώς και των αρχών έγκρισης τύπου
 ΜΕΡΟΣ II — Έγκριση οχημάτων όσον αφορά την εγκατάσταση ειδικών εξαρτημάτων εγκεκριμένου τύπου για τη χρήση πεπιεσμένου φυσικού αερίου (ΠΦΑ) και/ή υγροποιημένου φυσικού αερίου (ΥΦΑ) στο σύστημα προώθησής τους
 16.
 Αίτηση έγκρισης
 17.
 Έγκριση
 18.
 Απαιτήσεις για την εγκατάσταση ειδικών εξαρτημάτων για τη χρήση πεπιεσμένου φυσικού αερίου και/ή υγροποιημένου φυσικού αερίου (ΥΦΑ) στο σύστημα προώθησης ενός οχήματος
 19.
 Συμμόρφωση της παραγωγής
 20.
 Κυρώσεις για μη συμμόρφωση της παραγωγής
 21.
 Τροποποίηση και επέκταση της έγκρισης τύπου οχήματος
 22.
 Οριστική παύση της παραγωγής
 23.
 Ονομασίες και διευθύνσεις των τεχνικών υπηρεσιών που διενεργούν δοκιμές έγκρισης, καθώς και των αρχών έγκρισης τύπου
 24.
 Μεταβατικές διατάξεις
 ΠΑΡΑΡΤΗΜΑΤΑ
 1A
 Βασικά χαρακτηριστικά των εξαρτημάτων ΠΦΑ/ΥΦΑ
 1B
 Βασικά χαρακτηριστικά του οχήματος, του κινητήρα και του σχετικού με το ΠΦΑ/ΥΦΑ συστήματος
 2A
 Διάταξη του σήματος έγκρισης τύπου εξαρτήματος ΠΦΑ/ΥΦΑ
 2B
 Κοινοποίηση σχετικά με τη χορήγηση ή την επέκταση ή την απόρριψη ή την ανάκληση έγκρισης ή την οριστική διακοπή της παραγωγής ενός τύπου εξαρτήματος ΠΦΑ/ΥΦΑ σύμφωνα με τον κανονισμό αριθ. 110
 2Γ
 Διάταξη σημάτων έγκρισης
 2Δ
 Κοινοποίηση σχετικά με τη χορήγηση ή την επέκταση ή την απόρριψη ή την ανάκληση έγκρισης ή την οριστική διακοπή της παραγωγής ενός τύπου οχήματος όσον αφορά την εγκατάσταση συστήματος ΠΦΑ/ΥΦΑ σύμφωνα με τον κανονισμό αριθ. 110
 3
 Αποθήκευση φυσικού αερίου επί του οχήματος, ως καυσίμου για αυτοκίνητα οχήματα
 3A
 Φιάλες αερίου — Φιάλη υψηλής πίεσης για την επί οχήματος αποθήκευση φυσικού αερίου ΠΦΑ ως καυσίμου για αυτοκίνητα οχήματα
 3B
 Φιάλες αερίου — Μονωμένα δοχεία κενού για την επί οχήματος αποθήκευση φυσικού αερίου ως καυσίμου


text:
για αυτοκίνητα οχήματα
 4A
 Διατάξεις σχετικά με την έγκριση της αυτόματης βαλβίδας ΠΦΑ, της βαλβίδας αντεπιστροφής, της βαλβίδας εκτόνωσης της πίεσης, της διάταξης εκτόνωσης της πίεσης (ενεργοποιούμενης από τη θερμοκρασία), της βαλβίδας υπερχείλισης, της χειροκίνητης βαλβίδας και της διάταξης εκτόνωσης της πίεσης (ενεργοποιούμενης από την πίεση)
 4B
 Διατάξεις σχετικές με την έγκριση εύκαμπτων γραμμών καυσίμου ή σωλήνων για ΠΦΑ και σωλήνων για ΥΦΑ
 4Γ
 Διατάξεις σχετικές με την έγκριση του φίλτρου ΠΦΑ
 4Δ
 Διατάξεις σχετικές με την έγκριση του ρυθμιστή πίεσης ΠΦΑ
 4E
 Διατάξεις σχετικές με την έγκριση των αισθητήρων πίεσης και θερμοκρασίας ΠΦΑ
 4ΣΤ
 Διατάξεις σχετικές με την έγκριση της μονάδας πλήρωσης (υποδοχής) ΠΦΑ
 4Ζ
 Διατάξεις σχετικές με την έγκριση ρυθμιστή ροής αερίου καυσίμου ΠΦΑ και μονάδας ανάμειξης αερίου/αέρα, εγχυτήρα αερίου ή συλλέκτη καυσίμου
 4Η
 Διατάξεις σχετικές με την έγκριση της ηλεκτρονικής μονάδας ελέγχου
 4Θ
 Διατάξεις σχετικές με την έγκριση εναλλάκτη θερμότητας — εξατμιστήρα ΥΦΑ
 4Ι
 Διατάξεις σχετικές με την έγκριση της μονάδας πλήρωσης ΥΦΑ
 4ΙΑ
 Διατάξεις σχετικές με την έγκριση του ρυθμιστή πίεσης ΥΦΑ
 4ΙΒ
 Διατάξεις σχετικές με την έγκριση των αισθητήρων πίεσης και θερμοκρασίας ΥΦΑ
 4ΙΓ
 Διατάξεις σχετικές με τον ανιχνευτή φυσικού αερίου
 4ΙΔ
 Διατάξεις σχετικές με την έγκριση της αυτόματης βαλβίδας, της βαλβίδας ελέγχου, της βαλβίδας εκτόνωσης της πίεσης, της βαλβίδας υπερχείλισης, της χειροκίνητης βαλβίδας και της βαλβίδας αντεπιστροφής για εφαρμογές ΥΦΑ
 4ΙΕ
 Διατάξεις σχετικές με την έγκριση της αντλίας καυσίμου ΥΦΑ
 5
 Διαδικασίες δοκιμής
 5A
 Δοκιμή υπερπίεσης (δοκιμή αντοχής)
 5B
 Δοκιμή εξωτερικής διαρροής
 5Γ
 Δοκιμή εσωτερικής διαρροής
 5Δ
 Δοκιμή συμβατότητας με το ΠΦΑ/ΥΦΑ
 5Ε
 Δοκιμή αντοχής στη διάβρωση
 5ΣΤ
 Αντοχή σε ξηρή θέρμανση
 5Ζ
 Γήρανση στο όζον
 5Η
 Δοκιμή θερμοκρασιακού κύκλου
 5Θ
 Δοκιμή κύκλου πίεσης εφαρμόσιμη μόνο σε φιάλες
 5Ι και 5ΙΑ —
 Κενά
 5ΙΒ
 Δοκιμή ανθεκτικότητας (συνεχής λειτουργία)
 5ΙΓ
 Δοκιμή διάρρηξης/καταστροφική δοκιμή εφαρμόσιμη μόνο σε φιάλες ΠΦΑ
 5ΙΔ
 Δοκιμή αντοχής σε δονήσεις
 5ΙΕ
 Θερμοκρασίες λειτουργίας
 5ΙΣΤ
 LNG — Δοκιμή χαμηλής θερμοκρασίας
 5ΙΖ
 Συμβατότητα προς τα ρευστά εναλλαγής θερμότητας των μη μεταλλικών μερών
 6
 Διατάξεις σχετικές με το αναγνωριστικό σήμα ΠΦΑ για οχήματα των κατηγοριών M2 και M3, N2 και N3
 7
 Διατάξεις σχετικές με το αναγνωριστικό σήμα ΥΦΑ για οχήματα των κατηγοριών M2 και M3, N2 και N3
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται στα εξής:
 1.1.
 Μέρος I
 Ειδικά εξαρτήματα των οχημάτων των κατηγοριών Μ και Ν (1) που χρησιμοποιούν πεπιεσμένο φυσικό αέριο (ΠΦΑ) και/ή υγροποιημένο φυσικό αέριο (ΥΦΑ) στο σύστημα προώθησής τους
 1.2.
 Μέρος II
 Οχήματα της κατηγορίας M και N (1) όσον αφορά την εγκατάσταση ειδικών εξαρτημάτων εγκεκριμένου τύπου για τη χρήση πεπιεσμένου φυσικού αερίου (ΠΦΑ) και/ή υγροποιημένου φυσικού αερίου (ΥΦΑ) για κίνηση
 2. REFERENCES
 Τα ακόλουθα πρότυπα περιέχουν διατάξεις οι οποίες, μέσω παραπομπών στο παρόν κείμενο, συνιστούν διατάξεις του παρόντος κανονισμού.
 Πρότυπα ASTM (2)
 ASTM B117-90
 Test method of Salt Spray (Fog) Testing
 ASTM B154-92
 Mercurous Nitrate Test for Copper and Copper Alloys
 ASTM D522-92
 Mandrel Bend Test of attached Organic Coatings
 ASTM D1308-87
 Effect of Household Chemicals on Clear and Pigmented Organic Finishes
 ASTM D2344-84
 Test Method for Apparent Interlaminar Shear Strength of Parallel Fibre Composites by Short


text:
Beam Method
 ASTM D2794-92
 Test Method for Resistance of Organic Coatings to the Effects of Rapid Deformation (Impact)
 ASTM D3170-87
 Chipping Resistance of Coatings
 ASTM D3418-83
 Test Method for Transition Temperatures Polymers by Thermal Analysis
 ASTM E647-93
 Standard Test Method for Measurement of Fatigue Crack Growth Rates
 ASTM E813-89
 Test Method for JIC, a Measure of Fracture Toughness
 ASTM G53-93
 Standard Practice for Operating Light and Water — Exposure Apparatus (Fluorescent UV-Condensation Type) for Exposure of non-metallic materials
 Πρότυπα BSI (3)
 BS 5045
 Part 1 (1982) Transportable Gas Containers — Specification for Seamless Steel Gas Containers Above 0,5 litre Water Capacity
 BS 7448-91
 Fracture Mechanics Toughness Tests Part I — Method for Determination of KIC, Critical COD and Critical J Values of BS PD 6493-1991. Guidance and Methods for Assessing the A Acceptability of Flaws in Fusion Welded Structures. Metallic Materials
 Πρότυπα EN (4)
 EN 13322-2 2003
 Μεταφερόμενοι κύλινδροι αερίου — Επαναπληρώσιμοι συγκολλημένοι κύλινδροι από χάλυβα — Σχέδιο και κατασκευή — Μέρος 2: Χάλυβες ανοξείδωτοι
 EN ISO 5817 2003
 Arc-welded joints in steel; guidance on quality levels for imperfections
 EN 1251-2 2000
 Κρυογονικά δοχεία. Οχήματα με μόνωση κενού και δυνατότητα μεταφοράς με όγκο το πολύ 1 000 λίτρα
 EN 895:1995
 Destructive tests on welds in metallic materials. Transverse tensile test
 EN 910:1996
 Destructive test methods on welds in metallic materials. Bend tests
 EN 1435:1997
 Non-destructive examination of welds. Radiographic examination of welded joints
 EN 6892-1:2009
 Μεταλλικά υλικά. Δοκιμή εφελκυσμού
 EN 10045-1:1990
 Charpy impact test on metallic materials. Test method (V- and U-notches)
 Πρότυπα ISO (5)
 ISO 37
 Rubber, vulcanized or thermoplastic — Determination of tensile stress-strain properties
 ISO 148-1983
 Χάλυβας — Δοκιμή κρούσης Charpy (v-notch)
 ISO 188
 Ελαστικό, βουλκανισμένο ή θερμοπλαστικό — Δοκιμές επιτάχυνσης της παλαίωσης και αντοχής στη θερμότητα
 ISO 306-1987
 Πλαστικά υλικά — Θερμοπλαστικά υλικά — Προσδιορισμός της θερμοκρασίας μαλάκυνσης Vicat
 ISO 527 Pt 1-93
 Πλαστικά — Προσδιορισμός ιδιοτήτων εφελκυσμού — Μέρος I: Γενικές αρχές
 ISO 642-79
 Χάλυβας — Δοκιμή ικανότητας σκλήρυνσης με βαφή και επαναφορά (Δοκιμή Jominy)
 ISO 12991
 Liquefied natural gas (LNG) — transportable tanks for use on-board vehicles
 ISO1307
 Rubber and plastics hoses — Hose sizes, minimum and maximum inside diameters, and tolerances on cut-to-length hoses
 ISO 1402
 Rubber and plastics hoses and hose assemblies — Hydrostatic testing
 ISO 1431
 Ελαστικό, βουλκανισμένο ή θερμοπλαστικό υλικό — Αντοχή στο ράγισμα λόγω έκθεσης σε όζον
 ISO 1436
 Rubber hoses and hose assemblies — Wire-braid-reinforced hydraulic types for oil-based or water-based fluids — Specification
 ISO 1817
 Rubber, vulcanized or thermoplastic — Determination of the effect of liquids
 ISO 2808-91
 Χρώματα και βερνίκια — Προσδιορισμός πάχους υμένα
 ISO 3628-78
 Υλικά ενισχυμένα με γυάλινες ίνες — Προσδιορισμός ιδιοτήτων σε εφελκυσμό
 ISO 4080
 Rubber and plastics hoses and hose assemblies — Determination of permeability to gas
 ISO 4624-78
 Χρώματα και βερνίκια — Δοκιμή αποκόλλησης για τον έλεγχο της πρόσφυσης
 ISO 4672
 Rubber and plastics — Sub-ambient temperature flexibility tests
 ISO 6982-84
 Μεταλλικά υλικά — Δοκιμή εφελκυσμού
 ISO 6506-1981
 Μεταλλικά υλικά — Δοκιμή σκληρότητας — Δοκιμή κατά Brinell
 ISO 6508-1986
 Μεταλλικά υλικά


text:
— Δοκιμή σκληρότητας — Δοκιμή κατά Rockwell (κλίμακες A, B, C, D, E, F, G, H, K)
 ISO 7225
 Πινακίδες πρόληψης για φιάλες αερίου
 ISO/DIS 7866-1992
 Επαναπληρώσιμες μεταφερόμενες φιάλες χωρίς ραφή από κράματα αλουμινίου προορισμένες για παγκόσμια χρήση. Σχεδιασμός, κατασκευή και αποδοχή
 ISO 9001:1994
 Συστήματα ποιότητας — Υπόδειγμα για διασφάλιση της ποιότητας στο σχεδιασμό/ανάπτυξη. Παραγωγή, εγκατάσταση και εξυπηρέτηση
 ISO 9002:1994
 Συστήματα ποιότητας — Υπόδειγμα για διασφάλιση της ποιότητας στην παραγωγή και εγκατάσταση
 ISO/DIS 12737
 Μεταλλικά υλικά — Προσδιορισμός του συντελεστή έντασης της κρίσιμης τάσης
 ISO12991
 Liquefied natural gas (LNG) — transportable tanks for use on board of vehicles
 ISO14469-1:2004
 Σύνδεσμος ανεφοδιασμού για πεπιεσμένο φυσικό αέριο (ΠΦΑ) σε οδικά οχήματα: Μέρος I: σύνδεσμος 20 MPa (200 bar)
 ISO14469-2:2007
 Σύνδεσμος ανεφοδιασμού για πεπιεσμένο φυσικό αέριο (ΠΦΑ) σε οδικά οχήματα: Μέρος II: σύνδεσμος 20 MPa (200 bar)
 ISO15500
 Road vehicles — Compressed natural gas (CNG) fuel system components
 ISO 21028-1:2004
 Cryogenic vessels — Toughness requirements for materials at cryogenic temperature — Part I: Temperatures below — 80 °C
 ISO 21029-1:2004
 Κρυογονικά οχήματα — Οχήματα με μόνωση κενού και δυνατότητα μεταφοράς με όγκο το πολύ 1 000 λίτρα — Μέρος I: σχέδιο, κατασκευή, έλεγχος και δοκιμή
 ISO/IEC Guide 25-1990
 Γενικές απαιτήσεις για την τεχνική καταλληλότητα των εργαστηρίων δοκιμών
 ISO/IEC Guide 48-1986
 Γενικοί κανόνες για ένα τυπικό σύστημα πιστοποίησης προϊόντων από τρίτους
 ISO/DIS 9809
 Σχεδιασμός, κατασκευή και δοκιμές μεταφερόμενων χαλύβδινων φιαλών αερίου χωρίς ραφή — Μέρος I: Φιάλες από χάλυβα βαμμένο και ανοπτημένο με αντοχή σε εφελκυσμό < 1 100 MPa
 ISO 11439
 Φιάλες αερίου — Φιάλες υψηλής πίεσης για την επί οχήματος αποθήκευση φυσικού αερίου ως καυσίμου για αυτοκίνητα οχήματα
 Πρότυπο NACE (6)
 NACE TM0177-90
 Laboratory Testing of Metals for Resistance to Sulphide Stress Cracking in H2S Environments
 Κανονισμός ΟΕΕ (7)
 Κανονισμός αριθ. 10
 Ενιαίες διατάξεις σχετικά με την έγκριση οχημάτων όσον αφορά την ηλεκτρομαγνητική συμβατότητα
 Ομοσπονδιακοί κανονισμοί των ΗΠΑ (8)
 49 CFR 393.67
 Δεξαμενές υγρών καυσίμων
 Πρότυπα SAE (9)
 SAE J2343-2008
 Recommended Practice for LNG Medium and Heavy-Duty Powered Vehicles
 3. ΤΑΞΙΝΟΜΗΣΗ ΕΞΑΡΤΗΜΑΤΩΝ
 Κλάση 0
 Εξαρτήματα υψηλής πίεσης, συμπεριλαμβανομένων σωλήνων και συνδέσμων που περιέχουν ΠΦΑ σε πίεση πάνω από 3 MPa και μέχρι 26 MPa.
 Κλάση 1
 Εξαρτήματα μέσης πίεσης, συμπεριλαμβανομένων σωλήνων και συνδέσμων που περιέχουν ΠΦΑ σε πίεση πάνω από 450 kPa και μέχρι 3 000 kPa (3 MPa).
 Κλάση 2
 Εξαρτήματα χαμηλής πίεσης, συμπεριλαμβανομένων σωλήνων και συνδέσμων που περιέχουν ΠΦΑ σε πίεση πάνω από 20 kPa και μέχρι 450 kPa.
 Κλάση 3
 Εξαρτήματα μέσης πίεσης, όπως βαλβίδες ασφαλείας, ή προστατευμένα από βαλβίδες ασφαλείας συμπεριλαμβανομένων σωλήνων και συνδέσμων που περιέχουν ΠΦΑ σε πίεση πάνω από 450 kPa και μέχρι 3 000 kPa (3 MPa).
 Κλάση 4
 Τμήματα σε επαφή με αέριο, που υπόκεινται σε πίεση κατώτερη από 20 kPa.
 Κλάση 5
 Τμήματα σε επαφή με θερμοκρασίες που κυμαίνονται κάτω των – 40 °C.
 Ένα εξάρτημα μπορεί να συνίσταται από περισσότερα του ενός μέρη, οπότε το καθένα από τα μέρη αυτά κατατάσσεται στη δική του κατηγορία όσον αφορά τη μέγιστη πίεση εργασίας και την αποστολή του.
 Τα εξαρτήματα ΠΦΑ και/ή ΥΦΑ για χρήση


text:
σε οχήματα κατατάσσονται, ως προς την πίεση εργασίας, τη θερμοκρασία και την αποστολή τους, σύμφωνα με το σχήμα 1-1.
 Εικόνα 1-1
 Διάγραμμα ροής για την κατάταξη των εξαρτημάτων ΠΦΑ και/ή ΥΦΑ
 Δοκιμές που εφαρμόζονται σε ειδικές κατηγορίες εξαρτημάτων (πλην των φιαλών ΠΦΑ και των δεξαμενών ΥΦΑ)
 Δοκιμή
 Κλάση 0
 Κλάση 1
 Κλάση 2
 Κλάση 3
 Κλάση 4
 Κλάση 5
 Παράρτημα
 Υπερπίεση ή αντοχή
 X
 X
 X
 X
 O
 X
 5A
 Εξωτερική διαρροή
 X
 X
 X
 X
 O
 X
 5B
 Εσωτερική διαρροή
 A
 A
 A
 A
 O
 A
 5Γ
 Δοκιμές ανθεκτικότητας
 A
 A
 A
 A
 O
 A
 5ΙΒ
 Συμβατότητα με το ΠΦΑ/ΥΦΑ
 A
 A
 A
 A
 A
 A
 5Δ
 Αντοχή στη διάβρωση
 X
 X
 X
 X
 X
 A
 5Ε
 Αντοχή σε ξηρή θέρμανση
 A
 A
 A
 A
 A
 A
 5ΣΤ
 Γήρανση στο όζον
 A
 A
 A
 A
 A
 A
 5Ζ
 Δοκιμές διάρρηξης/καταστροφικές
 X
 O
 O
 O
 O
 A
 5ΙΓ
 Θερμοκρασιακός κύκλος
 A
 A
 A
 A
 O
 A
 5Η
 Κύκλος πίεσης
 X
 O
 O
 O
 O
 A
 5Θ
 Αντοχή σε δονήσεις
 A
 A
 A
 A
 O
 A
 5ΙΔ
 Θερμοκρασίες λειτουργίας
 X
 X
 X
 X
 X
 X
 5ΙΕ
 ΥΦΑ χαμηλή θερμοκρασία
 O
 O
 O
 O
 O
 X
 5ΙΣΤ
 X
 =
 Εφαρμόζεται
 O
 =
 Δεν εφαρμόζεται
 A
 =
 Κατά περίπτωση
 4. ΟΡΙΣΜΟΙ
 4.1.
 Ως «πίεση» νοείται η σχετική πίεση σε σχέση με την ατμοσφαιρική, εκτός αν δηλώνεται διαφορετικά.
 4.2.
 Ως «πίεση υπηρεσίας» ή «πίεση λειτουργίας» νοείται η μόνιμη πίεση σε ομοιόμορφη θερμοκρασία αερίου 15 °C. Ως πίεση υπηρεσίας για ΥΦΑ νοείται η ηθελημένη μόνιμη πίεση της δεξαμενής σε χρήση — όπως δηλώνεται από τον κατασκευαστή.
 4.3.
 Ως «πίεση δοκιμής» νοείται η πίεση στην οποία υποβάλλεται ένα εξάρτημα κατά τη δοκιμή έγκρισης. Για δεξαμενή ΥΦΑ, η οικονομική ρύθμιση πίεσης ή η συνήθης πίεση κορεσμού του ΥΦΑ που απαιτείται από τον κινητήρα. Για φιάλη ΠΦΑ, η πίεση στην οποία υποβάλλεται η φιάλη κατά την υδροστατική δοκιμή.
 4.4.
 Ως «πίεση εργασίας» νοείται η μέγιστη πίεση στην οποία είναι σχεδιασμένο να υποβάλλεται ένα εξάρτημα και η οποία είναι η βάση για τον προσδιορισμό της αντοχής του υπόψη εξαρτήματος. Για φιάλη ΠΦΑ, η μόνιμη πίεση 20 MPa σε ομοιόμορφη θερμοκρασία 15 °C. Για δεξαμενή ΥΦΑ, η πίεση της πρωτεύουσας ρύθμισης της βαλβίδας εκτόνωσης της δεξαμενής ΥΦΑ.
 4.5.
 Ως «θερμοκρασίες λειτουργίας» νοούνται οι μέγιστες τιμές της περιοχής θερμοκρασιών, που αναφέρονται στο παράρτημα 5ΙΕ, στις οποίες είναι εγγυημένη η ασφαλής και ορθή λειτουργία του ειδικού εξαρτήματος και για τις οποίες έχει σχεδιαστεί και εγκριθεί.
 4.6.
 Ως «ειδικά εξαρτήματα» νοούνται:
 α)
 ο περιέκτης (φιάλη ή δεξαμενή)·
 β)
 ο εξοπλισμός που προσαρτάται στον περιέκτη·
 γ)
 ο ρυθμιστής πίεσης·
 δ)
 η αυτόματη βαλβίδα·
 ε)
 η χειροκίνητη βαλβίδα·
 στ)
 η διάταξη παροχής αερίου·
 ζ)
 ο ρυθμιστής ροής αερίου·
 η)
 η εύκαμπτη γραμμή καυσίμου·
 θ)
 η άκαμπτη γραμμή καυσίμου·
 ι)
 η μονάδα ή υποδοχή πλήρωσης·
 ια)
 η βαλβίδα αντεπιστροφής ή η βαλβίδα ελέγχου·
 ιβ)
 η βαλβίδα εκτόνωσης της πίεσης (ανακουφιστική βαλβίδα), πρωτεύουσα και δευτερεύουσα·
 ιγ)
 διάταξη εκτόνωσης της πίεσης (ενεργοποιούμενη από τη θερμοκρασία)·
 ιδ)
 το φίλτρο·
 ιε)
 ο αισθητήρας/δείκτης πίεσης ή θερμοκρασίας·
 ιστ)
 η βαλβίδα υπερχείλισης·


text:
ιζ)
 η βαλβίδα υπηρεσίας·
 ιη)
 η ηλεκτρονική μονάδα ελέγχου·
 ιθ)
 το αεροστεγές περίβλημα·
 κ)
 η εφαρμογή·
 κα)
 ο ελαστικός σωλήνας εξαερισμού·
 κβ)
 η διάταξη εκτόνωσης της πίεσης (PRD) (ενεργοποιούμενη από την πίεση)·
 κγ)
 ο συλλέκτης καυσίμου·
 κδ)
 ο εναλλάκτης θερμότητας/εξατμιστήρας·
 κε)
 ο ανιχνευτής φυσικού αερίου·
 κστ)
 η αντλία καυσίμου (για ΥΦΑ).
 4.7.
 Ως «εξαρτήματα πολλαπλής λειτουργίας» νοείται οποιοδήποτε από τα προαναφερθέντα ειδικά εξαρτήματα που συνδυάζονται ή προσαρμόζονται μεταξύ τους ως ένα εξάρτημα.
 4.8.
 Ως «έγκριση οχήματος» νοείται η έγκριση ενός τύπου οχήματος κατηγοριών Μ και Ν όσον αφορά το σύστημα ΠΦΑ και/ή ΥΦΑ ως αρχικού εξοπλισμού για τη χρήση στο σύστημα προώθησής του.
 4.9.
 Ως «τύπος οχήματος» νοούνται οχήματα εφοδιασμένα με ειδικά εξαρτήματα για τη χρήση ΠΦΑ και/ή ΥΦΑ στο σύστημα προώθησής τους, που δεν διαφέρουν ως προς τα ακόλουθα:
 4.9.1.
 τον κατασκευαστή,
 4.9.2.
 τον προσδιορισμό του τύπου που καθορίζεται από τον κατασκευαστή,
 4.9.3.
 τις βασικές πτυχές σχεδίασης και κατασκευής:
 4.9.3.1.
 πλαίσιο/λεκάνη πατώματος (προφανείς και θεμελιώδεις διαφορές),
 4.9.3.2.
 εγκατάσταση του εξοπλισμού ΠΦΑ και/ή ΥΦΑ (προφανείς και θεμελιώδεις διαφορές).
 4.10.
 Ως «σύστημα ΠΦΑ» νοείται ένα συγκρότημα εξαρτημάτων [δεξαμενή(-ές) καυσίμου ή φιάλη(-ες), βαλβίδες, εύκαμπτες γραμμές καυσίμου κ.λπ.] και συνδετικών μερών (άκαμπτες γραμμές καυσίμου, σύνδεσμοι σωληνώσεων κ.λπ.) τοποθετημένο σε μηχανοκίνητα οχήματα που χρησιμοποιούν ΠΦΑ στο σύστημα προώθησής τους.
 4.11.
 Ως «σύστημα ΥΦΑ» νοείται ένα συγκρότημα εξαρτημάτων (δεξαμενές, βαλβίδες, εύκαμπτες γραμμές καυσίμου κ.λπ.) και συνδετικών μερών (γραμμές καυσίμου, σύνδεσμοι κ.λπ.) τοποθετημένο σε μηχανοκίνητα οχήματα που χρησιμοποιούν ΥΦΑ στο σύστημα προώθησής τους και σχετικών εξαρτημάτων, έως και εξατμιστήρα. Άλλα τμήματα σε επόμενα στάδια από τον εξατμιστήρα θεωρούνται εξαρτήματα ΠΦΑ.
 4.12.
 Ως «περιέκτης» (ή φιάλη) νοείται κάθε σύστημα αποθήκευσης που χρησιμοποιείται για πεπιεσμένο φυσικό αέριο.
 4.13.
 Ως «τύπος περιέκτη» νοούνται περιέκτες καυσίμου οι οποίοι δεν διαφέρουν ως προς τα διαστασιολογικά και υλικά χαρακτηριστικά όπως προδιαγράφονται στο παράρτημα 3Α.
 4.13.1.
 Ένας περιέκτης καυσίμου μπορεί να είναι:
 ΠΦΑ-1
 μεταλλικός.
 ΠΦΑ-2
 με μεταλλικό χιτώνιο ενισχυμένο με συνεχές νήμα εμποτισμένο σε ρητίνη (δακτυλιοειδώς περιελιγμένο).
 ΠΦΑ-3
 με μεταλλικό χιτώνιο ενισχυμένο με συνεχές νήμα εμποτισμένο σε ρητίνη (πλήρως περιελιγμένο).
 ΠΦΑ-4
 από συνεχές νήμα εμβαπτισμένο σε ρητίνη με μη μεταλλικό χιτώνιο (εξ ολοκλήρου συνθετικό).
 4.14.
 Ως «δεξαμενή» (ή φιάλη) νοείται κάθε σύστημα αποθήκευσης που χρησιμοποιείται για υγροποιημένο φυσικό αέριο.
 4.15.
 Ως «τύπος δεξαμενής καυσίμου» νοούνται δεξαμενές καυσίμου οι οποίες δεν διαφέρουν ως προς τα διαστασιολογικά και υλικά χαρακτηριστικά όπως προδιαγράφονται στο παράρτημα 3Β.
 4.16.
 Ως «εξοπλισμός που προσαρτάται στη δεξαμενή καυσίμου» νοούνται τα ακόλουθα εξαρτήματα (αλλά όχι μόνον αυτά), που μπορεί να είναι είτε ξεχωριστά είτε συνδυασμένα, όταν προσαρτώνται στον περιέκτη ή τη δεξαμενή καυσίμου.
 4.16.1.
 Ως «χειροκίνητη βαλβίδα» νοείται κάθε βαλβίδα μη αυτόματης λειτουργίας.
 4.16.2.
 Ως «αισθητήρας/δείκτης πίεσης» νοείται διάταξη ευρισκόμενη υπό πίεση, που δείχνει την πίεση του αερίου ή του υγρού.
 4.16.3.
 Ως «βαλβίδα υπερχείλισης» νοείται βαλβίδα που διακόπτει ή περιορίζει αυτόματα τη ροή αερίου όταν η ροή αυτή υπερβαίνει την προκαθορισμένη τιμή.
 4.16.4.
 Ως «αεροστεγές περίβλημα» νοείται διάταξη η οποία διοχετεύει διαρροές αερίου εκτός του οχήματος και στην οποία συμπεριλαμβάνεται ο ελαστικός σωλήνας εξαερισμού.
 4.17.
 Ως «βαλβίδα» νοείται διάταξη με την οποία μπορεί να ελέγχεται η ροή ρευστού.
 4.18.
 Ως


text:
«αυτόματη βαλβίδα» νοείται βαλβίδα που δεν λειτουργεί χειροκίνητα.
 4.19.
 Ως «αυτόματη βαλβίδα φιάλης» νοείται αυτόματη βαλβίδα σταθερά προσαρμοσμένη στη φιάλη που ελέγχει τη ροή αερίου προς το σύστημα καυσίμου. Η αυτόματη βαλβίδα φιάλης ονομάζεται επίσης τηλεχειριζόμενη βαλβίδα υπηρεσίας.
 4.20.
 Ως «βαλβίδα αντεπιστροφής ή ελέγχου» νοείται αυτόματη βαλβίδα που επιτρέπει τη ροή αερίου/υγρού μόνο προς μία κατεύθυνση.
 4.21.
 Ως «βαλβίδα υπερχείλισης» (διάταξη περιορισμού της υπερβολικής ροής) νοείται βαλβίδα που διακόπτει ή περιορίζει αυτόματα τη ροή αερίου ή υγρού όταν η ροή αυτή υπερβαίνει την προκαθορισμένη τιμή.
 4.22.
 Ως «χειροκίνητη βαλβίδα» νοείται χειροκίνητη βαλβίδα σταθερά προσαρμοσμένη στη φιάλη ή τη δεξαμενή.
 4.23.
 Ως «βαλβίδα εκτόνωσης της πίεσης (ανακουφιστική βαλβίδα)» νοείται διάταξη που εμποδίζει την υπέρβαση μιας προκαθορισμένης πίεσης προς την αντίθετη κατεύθυνση της ροής.
 4.24.
 Ως «βαλβίδα υπηρεσίας» νοείται βαλβίδα απομόνωσης η οποία είναι κλειστή μόνον όταν γίνεται συντήρηση του οχήματος.
 4.25.
 Ως «φίλτρο» νοείται προστατευτικό πλέγμα που απομακρύνει ξένα σωματίδια από το ρεύμα του αερίου ή του υγρού.
 4.26.
 Ως «σύνδεσμος» νοείται συνδετήρας χρησιμοποιούμενος σε σύστημα αγωγών, σωληνώσεων, ή ελαστικών σωλήνων.
 4.27.
 Ως «αντλία καυσίμου ΥΦΑ» νοείται διάταξη για την παροχή ΥΦΑ στον κινητήρα με αύξηση της πίεσης του υγρού (υγρού ή ατμού).
 4.28.
 Ως «εύκαμπτες γραμμές καυσίμου» νοούνται εύκαμπτοι σωλήνες διά των οποίων διέρχεται φυσικό αέριο.
 4.29.
 Ως «άκαμπτες γραμμές καυσίμου» νοούνται σωληνώσεις που δεν έχουν σχεδιαστεί για να παρουσιάζουν ευκαμψία κατά την κανονική λειτουργία και διά των οποίων διέρχεται φυσικό αέριο.
 4.30.
 Ως «διάταξη παροχής αερίου» νοείται διάταξη που εξασφαλίζει την εισαγωγή αερίου καυσίμου στην πολλαπλή εισαγωγή του κινητήρα (καρμπιρατέρ ή εγχυτήρας).
 4.31.
 Ως «μονάδα ανάμειξης αερίου καυσίμου/αέρα» νοείται διάταξη που αναμειγνύει το αέριο καύσιμο με τον εισαγόμενο αέρα για τον κινητήρα.
 4.32.
 Ως «εγχυτήρας αερίου» νοείται διάταξη που εξασφαλίζει την εισαγωγή αερίου καυσίμου στον κινητήρα ή το συναφές σύστημα εισαγωγής.
 4.33.
 Ως «ρυθμιστής ροής αερίου» νοείται διάταξη περιορισμού της ροής αερίου, τοποθετημένη στην κατεύθυνση της ροής ενός ρυθμιστή πίεσης, η οποία ελέγχει τη ροή αερίου προς τον κινητήρα.
 4.34.
 Ως «ρυθμιστής πίεσης» νοείται διάταξη που χρησιμοποιείται για τον έλεγχο της πίεσης παροχής αερίου καυσίμου στον κινητήρα.
 4.35.
 Ως «διάταξη εκτόνωσης της πίεσης (ενεργοποιούμενη από τη θερμοκρασία)» σημαίνει διάταξη μιας χρήσης που ενεργοποιείται από υπερβολικά αυξημένη θερμοκρασία και/ή πίεση και παρέχει δίοδο στο αέριο για την προστασία της φιάλης από θραύση.
 4.36.
 Ως «διάταξη εκτόνωσης της πίεσης (PRD) (ενεργοποιούμενη από την πίεση) (η διάταξη αυτή ορισμένες φορές αναφέρεται και ως “δίσκος διάρρηξης”)» νοείται διάταξη μιας χρήσης που ενεργοποιείται από την υπερβολική πίεση, η οποία εμποδίζει την υπέρβαση μιας προκαθορισμένης πίεσης προς την αντίθετη κατεύθυνση της ροής.
 4.37.
 Ως «μονάδα ή υποδοχή πλήρωσης» νοείται η διάταξη που προσαρμόζεται στο όχημα και χρησιμοποιείται για την πλήρωση του περιέκτη ή της δεξαμενής στον σταθμό ανεφοδιασμού.
 4.38.
 Ως «ηλεκτρονική μονάδα ελέγχου (τροφοδοσία με ΠΦΑ/ΥΦΑ)» νοείται διάταξη η οποία ελέγχει τη ζήτηση του κινητήρα σε αέριο καύσιμο και άλλες παραμέτρους του κινητήρα και κλείνει αμέσως την αυτόματη βαλβίδα όταν απαιτείται για λόγους ασφάλειας.
 4.39.
 Ως «τύπος εξαρτημάτων», όπως αναφέρεται στα σημεία 4.17 έως 4.38 παραπάνω, νοούνται εξαρτήματα που δεν παρουσιάζουν μεταξύ τους ουσιώδεις διαφορές


text:
ως προς τα υλικά, την πίεση εργασίας και τις θερμοκρασίες λειτουργίας.
 4.40.
 Ως «τύπος ηλεκτρονικής μονάδας ελέγχου», όπως αναφέρεται στο σημείο 4.38, νοούνται εξαρτήματα που δεν παρουσιάζουν μεταξύ τους ουσιώδεις διαφορές ως προς τις βασικές αρχές λογισμικού, εξαιρουμένων αλλαγών ήσσονος σημασίας.
 4.41.
 Ως «εναλλάκτης θερμότητας/εξατμιστήρας» νοείται η διάταξη που χρησιμοποιείται για τη μετάβαση από ΥΦΑ σε ΠΦΑ.
 4.42.
 Ως «υγροποιημένο φυσικό αέριο (ΥΦΑ)», καλούμενο επίσης «υγρό φυσικό αέριο», νοείται το κρυογονικό υγρό που παράγεται με τη μείωση της θερμοκρασίας του φυσικού αερίου σε περίπου – 161,7 °C υπό ατμοσφαιρική πίεση, και το οποίο αποθηκεύεται για χρήση ως καύσιμο οχήματος.
 4.43.
 Ως «πεπιεσμένο φυσικό αέριο (ΠΦΑ)» νοείται το φυσικό αέριο που έχει συμπιεστεί και αποθηκευτεί για χρήση ως καύσιμο οχήματος.
 4.44.
 Ως «απαέριο» νοείται το αέριο που δημιουργείται από την εξάτμιση ΥΦΑ λόγω της θερμότητας του περιβάλλοντος.
 4.45.
 Ως «εκκένωση» νοείται η εκκένωση ατμών από τον περιέκτη/τη δεξαμενή αποθήκευσης.
 4.46.
 Ως «σύστημα εκκένωσης» νοείται το σύστημα ελέγχου της απελευθέρωσης φυσικού αερίου από το σύστημα αποθήκευσης ΥΦΑ.
 4.47.
 Ως «διαδικασία αυτοπερίσφιγξης» νοείται η διαδικασία εφαρμογής πίεσης χρησιμοποιούμενη στην κατασκευή συνθετικών φιαλών με μεταλλικά χιτώνια, η οποία συνίσταται σε τάνυση του χιτωνίου πέρα από το όριο ελαστικότητάς του κατά τρόπο ώστε να προκαλείται μόνιμη πλαστική παραμόρφωση που έχει ως αποτέλεσμα το χιτώνιο να υπόκειται σε τάσεις συμπίεσης και οι ίνες σε τάσεις εφελκυσμού με μηδενική εσωτερική πίεση.
 4.48.
 Ως «πίεση αυτοπερίσφιγξης» νοείται η πίεση εντός της περιελιγμένης δεξαμενής όπου υπάρχει η απαραίτητη διανομή τάσεων ανάμεσα στο χιτώνιο και την περιέλιξη.
 4.49.
 Ως «παρτίδα παραγωγής» νοείται μια ομάδα φιαλών που έχουν παραχθεί διαδοχικά από καθορισμένα χιτώνια που έχουν το ίδιο μέγεθος, σχεδίαση, προδιαγεγραμμένα υλικά κατασκευής και διεργασία κατασκευής.
 4.50.
 Ως «μεταλλικές φιάλες και χιτώνια παρτίδας παραγωγής» νοείται μια ομάδα μεταλλικών φιαλών ή χιτωνίων που έχουν παραχθεί διαδοχικά και έχουν ίδια ονομαστική διάμετρο, πάχος τοιχώματος, σχεδίαση, προδιαγεγραμμένο υλικό κατασκευής, διεργασία κατασκευής, εξοπλισμό για την κατασκευή και τη θερμική κατεργασία και συνθήκες χρόνου, θερμοκρασίας και ατμόσφαιρας κατά τη διάρκεια της θερμικής κατεργασίας.
 4.51.
 Ως «μη μεταλλικά χιτώνια παρτίδας παραγωγής» νοείται μια ομάδα μη μεταλλικών χιτωνίων που έχουν παραχθεί διαδοχικά και έχουν ίδια ονομαστική διάμετρο, πάχος τοιχώματος, σχεδίαση, προδιαγεγραμμένο υλικό κατασκευής και διεργασία κατασκευής.
 4.52.
 Ως «όρια παρτίδας παραγωγής» δεν νοείται, σε καμία περίπτωση, ότι μια παρτίδα δεν επιτρέπεται να υπερβαίνει 200 έτοιμες φιάλες ή χιτώνια (μη συμπεριλαμβανομένων φιαλών ή χιτωνίων που έχουν υποβληθεί σε καταστροφικούς ελέγχους), ή μια βάρδια διαδοχικής παραγωγής, όποιο από τα δύο είναι μεγαλύτερο.
 4.53.
 Ως «συνθετική φιάλη» νοείται φιάλη κατασκευασμένη από συνεχές νήμα εμποτισμένο σε ρητίνη και περιτυλιγμένο γύρω από μεταλλικό ή μη μεταλλικό χιτώνιο. Συνθετικές φιάλες που χρησιμοποιούν μη μεταλλικά χιτώνια αναφέρονται ως εξ ολοκλήρου συνθετικές φιάλες.
 4.54.
 Ως «περιέλιξη ελεγχόμενης τάσης» νοείται η διεργασία χρησιμοποιούμενη σε συνθετικές φιάλες δακτυλιοειδούς περιέλιξης με μεταλλικά χιτώνια, με την οποία επιτυγχάνονται τάσεις συμπίεσης στο χιτώνιο και τάσεις εφελκυσμού στην περιέλιξη με μηδενική εσωτερική πίεση διά περιελίξεως των νημάτων ενίσχυσης υπό σημαντικά υψηλή τάση.
 4.55.
 Ως «πίεση πλήρωσης» νοείται η πίεση του αερίου μέσα στη φιάλη αμέσως μετά την περάτωση της πλήρωσης.
 4.56.
 Ως «έτοιμες


text:
φιάλες» νοούνται οι φιάλες των οποίων η κατασκευή έχει περατωθεί και είναι έτοιμες για χρήση, τυπικές της κανονικής παραγωγής, πλήρεις με τις σημάνσεις αναγνώρισης και την εξωτερική επένδυση, συμπεριλαμβανομένης ενσωματωμένης μόνωσης που καθορίζεται από τον κατασκευαστή, αλλά χωρίς μη ενσωματωμένη μόνωση ή προστασία.
 4.57.
 Ως «πλήρης περιέλιξη» νοείται η περιέλιξη που συνίσταται σε ενίσχυση από νήμα περιελιγμένο τόσο κατά την περιμετρική όσο και κατά την αξονική κατεύθυνση της φιάλης.
 4.58.
 Ως «θερμοκρασία αερίου» νοείται η θερμοκρασία του αερίου μέσα στη φιάλη.
 4.59.
 Ως «δακτυλιοειδής περιέλιξη» νοείται η περιέλιξη που συνίσταται σε ενίσχυση από νήμα περιελιγμένο σε ουσιωδώς περιμετρική κατεύθυνση γύρω από το κυλινδρικό μέρος του χιτωνίου έτσι ώστε το νήμα να μη φέρει κανένα σημαντικό φορτίο σε κατεύθυνση παράλληλη προς τον διαμήκη άξονα της φιάλης.
 4.60.
 Ως «χιτώνιο» νοείται ο περιέκτης χρησιμοποιούμενος ως αεροστεγές εσωτερικό κέλυφος στο οποίο τυλίγονται εξωτερικά ενισχυτικά νήματα για να επιτευχθεί η αναγκαία αντοχή. Σε τούτο το πρότυπο περιγράφονται δύο τύποι χιτωνίων: μεταλλικά χιτώνια σχεδιασμένα να διαμοιράζονται το φορτίο με την ενίσχυση και μη μεταλλικά χιτώνια που δεν φέρουν κανένα μέρος του φορτίου.
 4.61.
 Ως «κατασκευαστής» νοείται το πρόσωπο ή ο οργανισμός που έχει την ευθύνη για τη σχεδίαση, την κατασκευή και τις δοκιμές των φιαλών
 4.62.
 Ως «μέγιστη αναπτυσσόμενη πίεση» νοείται η μόνιμη πίεση που αναπτύσσεται όταν το αέριο μέσα σε φιάλη που έχει πληρωθεί μέχρι την πίεση εργασίας φέρεται στη μέγιστη θερμοκρασία λειτουργίας.
 4.63.
 Ως «περιέλιξη» νοείται το ενισχυτικό σύστημα από νήμα και ρητίνη που εφαρμόζεται γύρω από το χιτώνιο.
 4.64.
 Ως «προένταση» νοείται η διεργασία εφαρμογής τάσης αυτοπερίσφιγξης ή περιέλιξης ελεγχόμενης τάσης.
 4.65.
 Ως «διάρκεια χρήσης» νοείται η διάρκεια ζωής σε έτη, κατά την οποία οι φιάλες μπορούν να χρησιμοποιούνται ασφαλώς σύμφωνα με τις πρότυπες συνθήκες χρήσης.
 4.66.
 Ως «μόνιμη πίεση» νοείται η πίεση του αερίου όταν επιτυγχάνεται σε μια δεδομένη μόνιμη θερμοκρασία.
 4.67.
 Ως «μόνιμη θερμοκρασία» νοείται η ομοιόμορφη θερμοκρασία αερίου μετά την απορρόφηση οποιασδήποτε αλλαγής θερμοκρασίας οφειλόμενης σε πλήρωση.
 4.68.
 Ως «παγίδευση ΥΦΑ» νοείται η συγκράτηση ΥΦΑ σε δοχείο σταθερού όγκου.
 4.69.
 Ως «κρυογονική θερμοκρασία», για τους σκοπούς του παρόντος κανονισμού, νοούνται οι θερμοκρασίες κάτω από τους – 40 °C.
 4.70.
 Ως «εσωτερικό δοχείο ή εσωτερική δεξαμενή» νοείται το τμήμα της δεξαμενής καυσίμου που περιέχει ΥΦΑ.
 4.71.
 Ως «εξωτερικό δοχείο ή εξωτερική δεξαμενή» νοείται το τμήμα της δεξαμενής καυσίμου που περιβάλλει το εσωτερικό δοχείο ή την εσωτερική δεξαμενή, καθώς και το σύστημα μόνωσης.
 4.72.
 Ως «συλλέκτης καυσίμου» νοείται ένας σωλήνας ή ένας αγωγός που συνδέει τις διατάξεις έγχυσης καυσίμου.
 4.73.
 Ως «ακροφύσιο ΥΦΑ» νοείται η διάταξη που επιτρέπει, με ασφαλή τρόπο, την ταχεία σύνδεση και αποσύνδεση του σωλήνα παροχής αερίου στη μονάδα πλήρωσης ΥΦΑ.
 4.74.
 Ως «μονάδα πλήρωσης ΥΦΑ» νοείται η διάταξη που συνδέεται με όχημα ή σύστημα αποθήκευσης που λαμβάνει σωλήνα καυσίμου ΥΦΑ και επιτρέπει την ασφαλή μεταφορά του καυσίμου. Η μονάδα πλήρωσης αποτελείται, τουλάχιστον, από διάταξη πλήρωσης και από βαλβίδα ελέγχου προσαρμοσμένη εντός της διάταξης.
 4.75.
 Ως «αυτόματη φάση παύσης» ορίζεται η χρονική περίοδος κατά την οποία ο κινητήρας καύσης απενεργοποιείται αυτόματα για την εξοικονόμηση καυσίμων και ενεργοποιείται και


text:
πάλι αυτόματα.
 ΜΕΡΟΣ I
 Έγκριση ειδικών εξαρτημάτων των μηχανοκίνητων οχημάτων που χρησιμοποιούν πεπιεσμένο φυσικό αέριο (ΠΦΑ) και/ή υγροποιημένο φυσικό αέριο (ΥΦΑ) στο σύστημα προώθησής τους
 5. ΑΙΤΗΣΗ ΕΓΚΡΙΣΗΣ
 5.1. Η αίτηση για έγκριση ειδικού εξαρτήματος ή εξαρτήματος πολλαπλών λειτουργιών υποβάλλεται από τον κάτοχο της εμπορικής ονομασίας ή του εμπορικού σήματος ή από τον δεόντως διαπιστευμένο αντιπρόσωπό του.
 5.2. Η αίτηση συνοδεύεται από τα ακόλουθα έγγραφα εις τριπλούν και με τα ακόλουθα στοιχεία:
 5.2.1.
 περιγραφή του οχήματος που να περιλαμβάνει όλες τις σχετικές λεπτομέρειες που αναφέρονται στο παράρτημα 1Α του παρόντος κανονισμού·
 5.2.2.
 λεπτομερή περιγραφή του τύπου του ειδικού εξαρτήματος ή των εξαρτημάτων πολλαπλής λειτουργίας·
 5.2.3.
 σχέδιο του ειδικού εξαρτήματος ή των εξαρτημάτων πολλαπλής λειτουργίας, με επαρκείς λεπτομέρειες και σε κατάλληλη κλίμακα·
 5.2.4.
 επαλήθευση της συμμόρφωσης με τις προδιαγραφές του σημείου 8 του παρόντος κανονισμού.
 5.3. Πρέπει να προσκομίζονται δείγματα του ειδικού εξαρτήματος ή των εξαρτημάτων πολλαπλής λειτουργίας, εφόσον ζητούνται από την τεχνική υπηρεσία που είναι υπεύθυνη για τη διεξαγωγή των δοκιμών έγκρισης. Πρέπει επίσης να προσκομίζονται συμπληρωματικά δείγματα εφόσον ζητούνται (το πολύ 3).
 5.3.1. Κατά τη διάρκεια της παραγωγής προ σειράς, [n] (10) περιέκτες ανά 50 τεμάχια (παρτίδα πιστοποίησης) υποβάλλονται σε μη καταστροφικές δοκιμές του παραρτήματος 3Α. Για δεξαμενές ΥΦΑ βλέπε παράρτημα 3Β.
 6. ΣΗΜAΝΣΕΙΣ
 6.1. Το δείγμα του ειδικού εξαρτήματος ή των εξαρτημάτων πολλαπλής λειτουργίας που υποβάλλεται για έγκριση πρέπει να φέρει την εμπορική ονομασία ή το εμπορικό σήμα του κατασκευαστή και τον τύπο, συμπεριλαμβανομένου του προσδιορισμού όσον αφορά τις θερμοκρασίες λειτουργίας («Μ» ή «C» για μέτριες ή ψυχρές θερμοκρασίες και «L» για το ΥΦΑ ανάλογα με την περίπτωση)· για εύκαμπτους ελαστικούς σωλήνες πρέπει να αναφέρονται επίσης το έτος και ο μήνας κατασκευής τους. Η σήμανση αυτή πρέπει να είναι ευανάγνωστη και ανεξίτηλη.
 6.1.1. Εκτός από τις διατάξεις του σημείου 6.1, για αυτόματες βαλβίδες φιαλών που συμμορφώνονται με το σημείο 2.2.4 του παραρτήματος 4Α χρησιμοποιείται ένα από τα ακόλουθα πρόσθετα σήματα:
 α)
 «H1»
 β)
 «H2»
 γ)
 «H3»
 6.2. Κάθε εξάρτημα πρέπει να έχει επαρκή χώρο για την τοποθέτηση του σήματος έγκρισης· ο χώρος αυτός πρέπει να φαίνεται στα σχέδια που αναφέρονται στο ανωτέρω σημείο 5.2.3.
 6.3. Κάθε δεξαμενή καυσίμου πρέπει επίσης να φέρει πινακίδα σήμανσης με τα ακόλουθα στοιχεία, που πρέπει να είναι ευανάγνωστα και ανεξίτηλα:
 α)
 αριθμό σειράς·
 β)
 τη χωρητικότητα σε λίτρα·
 γ)
 το σήμα «ΠΦΑ»·
 δ)
 την πίεση λειτουργίας/πίεση δοκιμής (MPa)·
 ε)
 τη μάζα (kg)·
 στ)
 το έτος και τον μήνα έγκρισης (π.χ. 96/01)·
 ζ)
 το σήμα έγκρισης σύμφωνα με το σημείο 7.4.
 6.4. Κάθε δεξαμενή καυσίμου πρέπει επίσης να φέρει πινακίδα σήμανσης με τα ακόλουθα στοιχεία, που πρέπει να είναι ευανάγνωστα και ανεξίτηλα:
 α)
 αριθμό σειράς·
 β)
 μεικτή χωρητικότητα σε λίτρα·
 γ)
 το σήμα «ΠΦΑ»·
 δ)
 την πίεση λειτουργίας/πίεση δοκιμής (MPa)·
 ε)
 τη μάζα (kg)·
 στ)
 τον κατασκευαστή·
 ζ)
 το έτος και τον μήνα έγκρισης (π.χ. 96/01)·
 η)
 την επισήμανση «ΑΝΤΛΙΑ, Πίεση απόδοσης αντλίας *** MPa» αν η αντλία καυσίμου ΥΦΑ είναι προσαρμοσμένη σε δεξαμενή· όπου *** είναι η τιμή της πίεσης απόδοσης της αντλίας·
 θ)
 το σήμα έγκρισης σύμφωνα με το σημείο 7.4 παρακάτω.


text:
7. ΕΓΚΡΙΣΗ
 7.1. Αν τα δείγματα του εξαρτήματος ΠΦΑ που υποβλήθηκαν για έγκριση πληρούν τις απαιτήσεις των σημείων 8.1 έως 8.11 του παρόντος κανονισμού, χορηγείται έγκριση τύπου του εξαρτήματος.
 Αν τα δείγματα των εξαρτημάτων ΥΦΑ που υποβλήθηκαν για έγκριση πληρούν τις απαιτήσεις των σημείων 8.12 έως 8.21 του παρόντος κανονισμού, χορηγείται έγκριση τύπου του εξαρτήματος.
 7.2. Σε κάθε τύπο εγκεκριμένου εξαρτήματος ή εξαρτήματος πολλαπλής λειτουργίας εκχωρείται ένας αριθμός έγκρισης. Τα δύο πρώτα ψηφία του (προς το παρόν 01, που αντιστοιχεί στη σειρά τροποποιήσεων 01) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις του κανονισμού κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν πρέπει να εκχωρεί τον ίδιο αλφαριθμητικό κωδικό και σε άλλον τύπο εξαρτήματος.
 7.3. Κοινοποίηση της έγκρισης ή άρνησης ή επέκτασης έγκρισης τύπου εξαρτήματος ΠΦΑ ή ΥΦΑ σύμφωνα με τον παρόντα κανονισμό διαβιβάζεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, με τη χρήση εντύπου σύμφωνου με το υπόδειγμα του παραρτήματος 2Β του παρόντος κανονισμού.
 7.4. Σε κάθε εξάρτημα που συμμορφώνεται με εγκριθέντα τύπο σύμφωνα με τον παρόντα κανονισμό τοποθετείται, ευδιάκριτα και στη θέση που αναφέρεται στο σημείο 6.2 ανωτέρω, πέρα από τη σήμανση που προδιαγράφεται στα σημεία 6.1 και 6.3 για το ΠΦΑ, και 6.4 για το ΥΦΑ, διεθνές σήμα έγκρισης αποτελούμενο από:
 7.4.1.
 έναν κύκλο που περιβάλλει το γράμμα «E», ακολουθούμενο από τον χαρακτηριστικό αριθμό της χώρας η οποία έχει χορηγήσει την έγκριση (11)·
 7.4.2.
 τον αριθμό του παρόντος κανονισμού, ακολουθούμενο από το γράμμα «R», μία παύλα και τον αριθμό έγκρισης στα δεξιά του κύκλου που προβλέπεται στο σημείο 7.4.1 ανωτέρω. Ο αριθμός έγκρισης αποτελείται από τον αριθμό έγκρισης τύπου του κατασκευαστικού στοιχείου που αναγράφεται στο πιστοποιητικό που χορηγείται για τον συγκεκριμένο τύπο (βλέπε σημείο 7.2 παραπάνω και παράρτημα 2B), του οποίου προηγούνται δύο ψηφία που υποδεικνύουν την ακολουθία της τελευταίας σειράς τροποποιήσεων του παρόντος κανονισμού.
 7.5. Το σήμα έγκρισης πρέπει να είναι ευανάγνωστο και ανεξίτηλο.
 7.6. Το παράρτημα 2Α του παρόντος κανονισμού δίνει παραδείγματα της διάταξης του προαναφερθέντος σήματος έγκρισης.
 8. ΤΕΧΝΙΚΕΣ ΠΡΟΔΙΑΓΡΑΦΕΣ ΕΞΑΡΤΗΜΑΤΩΝ ΓΙΑ ΠΦΑ ΚΑΙ/Ή ΥΦΑ
 8.1. Γενικές διατάξεις
 8.1.1. Τα ειδικά εξαρτήματα οχημάτων που χρησιμοποιούν ΠΦΑ και/ή ΥΦΑ στο σύστημα προώθησής τους πρέπει να λειτουργούν κατά τρόπο ορθό και ασφαλή όπως ορίζεται στον παρόντα κανονισμό.
 Τα υλικά των εξαρτημάτων που βρίσκονται σε επαφή με το ΠΦΑ/ΥΦΑ πρέπει να είναι συμβατά με αυτό (βλέπε παράρτημα 5Δ).
 Εκείνα τα τμήματα των εξαρτημάτων των οποίων η ορθή και ασφαλής λειτουργία ενδέχεται να επηρεάζεται από το ΠΦΑ/ΥΦΑ, την υψηλή πίεση ή τις δονήσεις πρέπει να υποβάλλονται σε σχετικές διαδικασίες δοκιμών που περιγράφονται στα παραρτήματα του παρόντος κανονισμού. Ειδικότερα, πρέπει να πληρούνται οι διατάξεις των σημείων 8.2 έως 8.11 για τα εξαρτήματα ΠΦΑ. Για τα εξαρτήματα ΥΦΑ πρέπει να πληρούνται οι διατάξεις των σημείων 8.12 έως 8.21.
 Τα ειδικά εξαρτήματα οχημάτων που χρησιμοποιούν ΠΦΑ/ΥΦΑ στο σύστημα προώθησής τους πρέπει να συμμορφώνονται με τις αντίστοιχες απαιτήσεις σχετικά με την ηλεκτρομαγνητική συμβατότητα (ΗΜΣ) σύμφωνα με τον κανονισμό αριθ. 10, σειρά τροποποιήσεων 03, ή ισοδύναμο.
 8.2. Διατάξεις για περιέκτες ΠΦΑ
 8.2.1.


text:
Οι περιέκτες ΠΦΑ πρέπει να είναι εγκεκριμένου τύπου σύμφωνα με τις διατάξεις του παραρτήματος 3Α του παρόντος κανονισμού.
 8.3. Διατάξεις σχετικές με εξαρτήματα που προσαρτώνται στον περιέκτη ΠΦΑ
 8.3.1. Ο περιέκτης ΠΦΑ πρέπει να είναι εξοπλισμένος τουλάχιστον με τα ακόλουθα εξαρτήματα, τα οποία μπορεί να είναι είτε ξεχωριστά είτε συνδυασμένα:
 8.3.1.1.
 χειροκίνητη βαλβίδα,
 8.3.1.2.
 αυτόματη βαλβίδα φιάλης,
 8.3.1.3.
 διάταξη εκτόνωσης της πίεσης,
 8.3.1.4.
 διάταξη υπερχείλισης.
 8.3.2. Ο περιέκτης ΠΦΑ μπορεί να είναι εφοδιασμένος με αεροστεγές περίβλημα, αν είναι αναγκαίο.
 8.3.3. Τα εξαρτήματα που αναφέρονται στα σημεία 8.3.1 έως 8.3.2 ανωτέρω πρέπει να είναι εγκεκριμένου τύπου σύμφωνα με τις διατάξεις του παραρτήματος 4 του παρόντος κανονισμού.
 8.4.-8.11. Διατάξεις για εξαρτήματα ΠΦΑ
 Τα κατωτέρω αναφερόμενα εξαρτήματα πρέπει να είναι εγκεκριμένου τύπου σύμφωνα με τις διατάξεις των παραρτημάτων που καθορίζονται στον παρακάτω πίνακα:
 Σημείο
 Στοιχείο
 Παράρτημα
 8.4.
 Αυτόματη βαλβίδα
 Βαλβίδα ελέγχου ή βαλβίδα αντεπιστροφής
 Βαλβίδα εκτόνωσης της πίεσης
 Διάταξη εκτόνωσης της πίεσης (ενεργοποιούμενη από τη θερμοκρασία)
 Βαλβίδα υπερχείλισης
 Διάταξη εκτόνωσης της πίεσης (ενεργοποιούμενη από την πίεση)
 4A
 8.5.
 Εύκαμπτη γραμμή καυσίμου-ελαστικός σωλήνας
 4B
 8.6.
 Φίλτρο ΠΦΑ
 4Γ
 8.7.
 Ρυθμιστής πίεσης
 4Δ
 8.8.
 Αισθητήρες πίεσης και θερμοκρασίας
 4E
 8.9.
 Μονάδα ή υποδοχή πλήρωσης
 4ΣΤ
 8.10.
 Ρυθμιστής ροής αερίου και μονάδα ανάμειξης αερίου καυσίμου/αέρα, εγχυτήρας ή συλλέκτης καυσίμου
 4Ζ
 8.11.
 Ηλεκτρονική μονάδα ελέγχου
 4Η
 8.12. Διατάξεις για δεξαμενές ΥΦΑ
 8.12.1. Οι δεξαμενές ΥΦΑ πρέπει να είναι εγκεκριμένου τύπου σύμφωνα με τις διατάξεις του παραρτήματος 3Β του παρόντος κανονισμού.
 8.12.2. Θα πρέπει να προβλέπεται σύστημα για την αποτροπή της υπερβολικής πλήρωσης της δεξαμενής καυσίμου.
 8.13. Διατάξεις για εξαρτήματα που προσαρτώνται στη δεξαμενή ΥΦΑ
 8.13.1. Η δεξαμενή ΥΦΑ πρέπει να είναι εξοπλισμένη με, τουλάχιστον, τα ακόλουθα εξαρτήματα, τα οποία μπορούν να είναι χωριστά ή να συνδέονται μεταξύ τους (πρέπει να δίνεται ιδιαίτερη προσοχή στην παγίδευση ΥΦΑ):
 8.13.1.1.
 βαλβίδα εκτόνωσης της πίεσης·
 8.13.1.2.
 χειροκίνητη βαλβίδα·
 8.13.1.3.
 αυτόματη βαλβίδα·
 8.13.1.4.
 διάταξη περιορισμού της υπερβολικής ροής·
 8.13.2. Η δεξαμενή καυσίμου μπορεί να είναι εφοδιασμένη με αεροστεγές περίβλημα, αν είναι αναγκαίο.
 8.13.3. Τα εξαρτήματα που αναφέρονται στα σημεία 8.13.1.1 έως 8.13.1.4 ανωτέρω πρέπει να είναι εγκεκριμένου τύπου σύμφωνα με τις διατάξεις του παραρτήματος 4 του παρόντος κανονισμού.
 8.14.-8.22. Διατάξεις σχετικές με άλλα εξαρτήματα ΥΦΑ
 Τα κατωτέρω αναφερόμενα εξαρτήματα πρέπει να είναι εγκεκριμένου τύπου σύμφωνα με τις διατάξεις των παραρτημάτων που καθορίζονται στον παρακάτω πίνακα:
 Σημείο
 Στοιχείο
 Παράρτημα
 8.15.
 Εναλλάκτης θερμότητας — εξατμιστήρας ΥΦΑ
 4Θ
 8.16.
 Μονάδα πλήρωσης ΥΦΑ
 4Ι
 8.17.
 Ρυθμιστής πίεσης
 4ΙΑ
 8.18.
 Αισθητήρας/δείκτης πίεσης και/ή θερμοκρασίας για ΥΦΑ
 4ΙΒ
 8.19.
 Ανιχνευτής φυσικού αερίου
 4ΙΓ
 8.20.
 Αυτόματη βαλβίδα, βαλβίδα ελέγχου, βαλβίδα εκτόνωσης της πίεσης, βαλβίδα υπερχείλισης, χειροκίνητη βαλβίδα και βαλβίδα αντεπιστροφής.
 4ΙΔ
 8.21.
 Αντλία καυσίμου
 4ΙΕ
 8.22.
 Ηλεκτρονική μονάδα ελέγχου
 4Η
 9. ΤΡΟΠΟΠΟΙΉΣΕΙΣ ΕΝΌΣ ΤΎΠΟΥ ΕΞΑΡΤΉΜΑΤΟΣ ΠΦΑ ΚΑΙ/Ή ΥΦΑ ΚΑΙ ΕΠΈΚΤΑΣΗ ΤΗΣ ΈΓΚΡΙΣΗΣ
 9.1. Κάθε τροποποίηση ενός τύπου εξαρτήματος ΠΦΑ και/ή πρέπει να γνωστοποιείται στη διοικητική αρχή που χορήγησε την έγκριση τύπου. Η αρμόδια για την έγκριση τύπου αρχή δύναται είτε:
 9.1.1.
 να θεωρήσει ότι οι τροποποιήσεις που επήλθαν δεν ενδέχεται να έχουν σημαντικές δυσμενείς επιπτώσεις και ότι το εξάρτημα εξακολουθεί να συμμορφώνεται με τις απαιτήσεις· ή
 9.1.2.
 να προσδιορίσει


text:
κατά πόσο πρέπει να γίνει μερική ή πλήρης επανάληψη δοκιμών από την αρμόδια για την έγκριση τύπου αρχή.
 9.2. Η επιβεβαίωση ή η άρνηση χορήγησης της έγκρισης, με ειδική αναφορά στις μετατροπές, κοινοποιείται, σύμφωνα με τη διαδικασία που ορίζεται στο σημείο 7.3 ανωτέρω, στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό.
 9.3. Η αρχή έγκρισης τύπου η οποία χορηγεί επέκταση της έγκρισης εκχωρεί αύξοντα αριθμό για κάθε κοινοποίηση που αφορά τέτοια επέκταση.
 10. (ΚΕΝΟ)
 11. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες παραγωγής πρέπει να συμμορφώνονται προς τις διαδικασίες που καθορίζονται στη συμφωνία, προσάρτημα 2 (E/ECE/324-E/ECE/TRANS/505/Rev.2) με τις ακόλουθες απαιτήσεις:
 11.1.
 Κάθε περιέκτης ΠΦΑ πρέπει να δοκιμάζεται σε ελάχιστη πίεση 1,5 φορά την πίεση εργασίας σύμφωνα με τις προδιαγραφές του παραρτήματος 3Α του παρόντος κανονισμού.
 Κάθε δεξαμενή ΥΦΑ πρέπει να δοκιμάζεται σε ελάχιστη πίεση 1,3 φορά την πίεση εργασίας, συν 0,1 MPa, σύμφωνα με τις προδιαγραφές του παραρτήματος 3Β του παρόντος κανονισμού.
 11.2.
 Για περιέκτες ΠΦΑ, η δοκιμή διάρρηξης με υδραυλική πίεση σύμφωνα με το σημείο Α.12 του προσαρτήματος Α του παραρτήματος 3Α πρέπει να εκτελείται για κάθε παρτίδα αποτελούμενη κατά μέγιστο από 200 περιέκτες κατασκευασμένους από την ίδια παρτίδα πρώτης ύλης.
 11.3.
 Κάθε συγκρότημα εύκαμπτων γραμμών καυσίμου που αντιστοιχεί στις κατηγορίες υψηλής και μέσης πίεσης (κατηγορίες 0, 1 και 5) σύμφωνα με την κατάταξη που περιγράφεται στο σημείο 3 του παρόντος κανονισμού πρέπει να υποβάλλεται σε δοκιμή με πίεση διπλάσια της πίεσης εργασίας.
 12. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 12.1. Η έγκριση που χορηγήθηκε για έναν τύπο εξαρτήματος σύμφωνα με τον παρόντα κανονισμό είναι δυνατόν να ανακληθεί εάν δεν ικανοποιούνται οι απαιτήσεις που ορίζονται στο σημείο 11 ανωτέρω.
 12.2. Εάν κάποιο συμβαλλόμενο μέρος στη συμφωνία, το οποίο εφαρμόζει τον παρόντα κανονισμό, ανακαλέσει έγκριση που έχει χορηγήσει κατά το παρελθόν, πρέπει να ενημερώσει άμεσα τα υπόλοιπα συμβαλλόμενα μέρη που εφαρμόζουν τον παρόντα κανονισμό μέσω εντύπου κοινοποίησης σύμφωνου με το υπόδειγμα που παρατίθεται στο παράρτημα 2Β του παρόντος κανονισμού.
 13. (ΚΕΝΟ)
 14. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος της έγκρισης παύσει εντελώς την παραγωγή ενός τύπου εξαρτήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή έγκρισης τύπου που χορήγησε την έγκριση. Με τη λήψη της σχετικής κοινοποίησης, η αρχή αυτή ενημερώνει σχετικά τα άλλα μέρη της συμφωνίας που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 2Β του παρόντος κανονισμού.
 15. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΔΙΕΝΕΡΓΟΥΝ ΔΟΚΙΜΈΣ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΧΩΝ ΕΓΚΡΙΣΗΣ ΤΥΠΟΥ
 Τα συμβαλλόμενα μέρη στη συμφωνία που εφαρμόζουν τον παρόντα κανονισμό κοινοποιούν στη γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διενέργεια των δοκιμών έγκρισης τύπου καθώς και των αρχών έγκρισης τύπου και στις οποίες πρέπει να αποστέλλονται τα δελτία χορήγησης ή επέκτασης ή απόρριψης ή ανάκλησης έγκρισης τύπου που εκδίδονται σε άλλες χώρες.
 ΜΕΡΟΣ II
 Έγκριση οχημάτων όσον αφορά την εγκατάσταση ειδικών εξαρτημάτων εγκεκριμένου τύπου για τη χρήση πεπιεσμένου φυσικού αερίου (ΠΦΑ) και/ή υγροποιημένου φυσικού αερίου (ΥΦΑ) στο σύστημα προώθησής τους
 16. ΑΙΤΗΣΗ


text:
ΕΓΚΡΙΣΗΣ
 16.1. Η αίτηση για έγκριση τύπου οχήματος όσον αφορά την εγκατάσταση ειδικών εξαρτημάτων για τη χρήση πεπιεσμένου φυσικού αερίου (ΠΦΑ) και/ή υγροποιημένου φυσικού αερίου (ΥΦΑ) στο σύστημα προώθησής του πρέπει να υποβάλλεται από τον κατασκευαστή του οχήματος ή τον δεόντως εξουσιοδοτημένο αντιπρόσωπό του.
 16.2. Η αίτηση πρέπει να συνοδεύεται από τα κατωτέρω αναφερόμενα στοιχεία εις τριπλούν: περιγραφή του οχήματος που θα περιλαμβάνει όλες τις σχετικές λεπτομέρειες που αναφέρονται στο παράρτημα 1Β του παρόντος κανονισμού.
 16.3. Στην τεχνική υπηρεσία που είναι αρμόδια για τη διενέργεια των δοκιμών έγκρισης διατίθεται όχημα αντιπροσωπευτικό του προς έγκριση τύπου οχήματος.
 17. ΕΓΚΡΙΣΗ
 17.1. Αν το όχημα που υποβλήθηκε για έγκριση σύμφωνα με τον παρόντα κανονισμό είναι εφοδιασμένο με όλα τα αναγκαία ειδικά εξαρτήματα για τη χρήση πεπιεσμένου φυσικού αερίου (ΠΦΑ) και/ή υγροποιημένου φυσικού αερίου (ΥΦΑ) στο σύστημα προώθησής του και ικανοποιεί τις απαιτήσεις του σημείου 18 παρακάτω, πρέπει να χορηγείται έγκριση γι' αυτόν τον τύπο οχήματος.
 17.2. Σε κάθε εγκεκριμένο τύπο οχήματος εκχωρείται ένας αριθμός έγκρισης. Τα πρώτα δύο ψηφία υποδηλώνουν τη σειρά τροποποιήσεων που περιλαμβάνουν τις πιο πρόσφατες τεχνικές τροποποιήσεις του κανονισμού κατά τη χρονική στιγμή χορήγησης της έγκρισης.
 17.3. Κοινοποίηση της έγκρισης, ή άρνησης ή επέκτασης της έγκρισης τύπου οχήματος ΠΦΑ και/ή ΥΦΑ, σύμφωνα με τον παρόντα κανονισμό, πρέπει να απευθύνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω εντύπου κοινοποίησης σύμφωνου με το υπόδειγμα του παραρτήματος 2Δ του παρόντος κανονισμού.
 17.4. Σε κάθε όχημα εγκεκριμένου τύπου σύμφωνα με τον παρόντα κανονισμό, πρέπει να τοποθετείται, ευδιάκριτα και σε θέση εύκολα προσιτή που καθορίζεται στο έντυπο έγκρισης που αναφέρεται στο σημείο 17.3 ανωτέρω, διεθνές σήμα έγκρισης αποτελούμενο από:
 17.4.1.
 κύκλο ο οποίος περιβάλλει το αλφαβητικό στοιχείο «E», ακολουθούμενο από τον διακριτικό αριθμό της χώρας η οποία χορήγησε την έγκριση (12)·
 17.4.2.
 τον αριθμό του παρόντος κανονισμού, ακολουθούμενο από το γράμμα «R», μία παύλα και τον αριθμό έγκρισης στα δεξιά του κύκλου που προβλέπεται στο σημείο 17.4.1 ανωτέρω·
 17.5. Εάν το όχημα συμμορφώνεται με τύπο οχήματος που έχει εγκριθεί, στο πλαίσιο ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στο σημείο 17.4.1· σε μια τέτοια περίπτωση, ο κανονισμός και οι αριθμοί έγκρισης, καθώς και τα επιπλέον σύμβολα όλων των κανονισμών δυνάμει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού, τίθενται σε κάθετες στήλες στα δεξιά του συμβόλου που ορίζεται στο σημείο 17.4.1 ανωτέρω.
 17.6. Το σήμα έγκρισης πρέπει να είναι ευανάγνωστο και ανεξίτηλο.
 17.7. Το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος.
 17.8. Το παράρτημα 2Γ του παρόντος κανονισμού δίνει παραδείγματα της διάταξης του προαναφερθέντος σήματος έγκρισης.
 18. ΑΠΑΙΤHΣΕΙΣ ΓΙΑ ΤΗΝ ΕΓΚΑΤAΣΤΑΣΗ ΕΙΔΙΚΩΝ ΕΞΑΡΤΗΜΑΤΩΝ ΓΙΑ ΤΗ ΧΡΗΣΗ ΠΕΠΙΕΣΜΕΝΟΥ ΦΥΣΙΚΟΥ ΑΕΡΙΟΥ ΣΤΟ ΣΥΣΤΗΜΑ ΠΡΟΩΘΗΣΗΣ ΕΝΟΣ ΟΧΗΜΑΤΟΣ
 18.1. Γενικά
 18.1.1. Το σύστημα ΠΦΑ και/ή ΥΦΑ του οχήματος πρέπει να λειτουργεί κατά τρόπο ορθό και ασφαλή στην πίεση εργασίας και στις θερμοκρασίες λειτουργίας για τις οποίες έχει σχεδιαστεί και εγκριθεί.
 18.1.2. Όλα τα


text:
εξαρτήματα του συστήματος πρέπει να είναι εγκεκριμένου τύπου ως επιμέρους στοιχεία σύμφωνα με το μέρος I του παρόντος κανονισμού.
 18.1.2.1. Με την επιφύλαξη των διατάξεων του σημείου 18.1.2 παραπάνω, δεν απαιτείται χωριστή έγκριση τύπου της ηλεκτρονικής μονάδας ελέγχου ΠΦΑ/ΥΦΑ όταν η ηλεκτρονική μονάδα ελέγχου ΠΦΑ/ΥΦΑ είναι ενσωματωμένη στην ηλεκτρονική μονάδα ελέγχου του κινητήρα και καλύπτεται από έγκριση τύπου εγκατάστασης οχήματος σύμφωνα με το μέρος II του παρόντος κανονισμού και τον κανονισμό αριθ. 10. Η έγκριση τύπου οχήματος χορηγείται επίσης σύμφωνα με τις διατάξεις του παραρτήματος 4Η του παρόντος κανονισμού.
 18.1.3. Τα υλικά που χρησιμοποιούνται στο σύστημα πρέπει να είναι κατάλληλα για χρήση με ΠΦΑ και/ή ΥΦΑ αντίστοιχα.
 18.1.4. Όλα τα στοιχεία του συστήματος πρέπει να είναι στερεωμένα με κατάλληλο τρόπο.
 18.1.5. Το σύστημα ΠΦΑ και/ή ΥΦΑ θα πρέπει να βρίσκεται υπό πίεση σε πίεση λειτουργίας και να δοκιμάζεται για διαρροές με επιφανειοδραστική ουσία που να μη σχηματίζει φυσαλίδες για τρία λεπτά, ή με κάποια αποδεδειγμένα ισάξια μέθοδο.
 18.1.6. Το σύστημα ΠΦΑ και/ή ΥΦΑ πρέπει να εγκαθίσταται έτσι ώστε να έχει την καλύτερη δυνατή προστασία έναντι ζημιάς, όπως ζημιά οφειλόμενη σε κινούμενα στοιχεία του οχήματος, σύγκρουση, χώματα ή λόγω φόρτωσης ή εκφόρτωσης του οχήματος ή μετακίνησης των φορτίων.
 18.1.7. Δεν πρέπει να συνδέονται στο σύστημα ΠΦΑ και/ή ΥΦΑ άλλες συσκευές εκτός από εκείνες που είναι απόλυτα αναγκαίες για την ορθή λειτουργία του κινητήρα του μηχανοκίνητου οχήματος.
 18.1.7.1. Κατά παρέκκλιση των διατάξεων του σημείου 18.1.7, τα οχήματα μπορούν να είναι εφοδιασμένα με σύστημα θέρμανσης για τη θέρμανση του χώρου επιβατών και/ή του χώρου φορτίου το οποίο είναι συνδεδεμένο με το σύστημα ΠΦΑ και/ή ΥΦΑ.
 18.1.7.2. Το σύστημα θέρμανσης που αναφέρεται στο σημείο 18.1.7.1 μπορεί να επιτραπεί αν, κατά την άποψη των τεχνικών υπηρεσιών που είναι υπεύθυνες για τις διαδικασίες έγκρισης τύπου, είναι επαρκώς προστατευμένο και δεν επηρεάζεται η απαιτούμενη λειτουργία του κανονικού συστήματος ΠΦΑ και/ή ΥΦΑ.
 18.1.8. Σήμανση οχημάτων καυσίμου ΠΦΑ και/ή ΥΦΑ
 18.1.8.1. Οχήματα κατηγοριών M2 και M3 εξοπλισμένα με σύστημα ΠΦΑ πρέπει να φέρουν πινακίδα όπως ορίζεται στο παράρτημα 6.
 18.1.8.2. Οχήματα κατηγοριών M2 και M3 εξοπλισμένα με σύστημα ΥΦΑ πρέπει να φέρουν πινακίδα όπως ορίζεται στο παράρτημα 7.
 18.1.8.3. Η πινακίδα πρέπει να προσαρμόζεται στο μπροστινό και πίσω μέρος του οχήματος της κατηγορίας M2 ή M3 και στο εξωτερικό μέρος των δεξιών θυρών σε οχήματα με το τιμόνι αριστερά και των αριστερών θυρών σε οχήματα με το τιμόνι στα δεξιά.
 18.1.8.4. Δίπλα στη μονάδα πλήρωσης ΥΦΑ πρέπει να προσαρμόζεται πινακίδα που να αναφέρει τις προδιαγραφές πλήρωσης με καύσιμο. Οι προδιαγραφές πλήρωσης με καύσιμο είναι αυτές που συνιστά ο κατασκευαστής.
 18.2. Πρόσθετες απαιτήσεις
 18.2.1. Κανένα επιμέρους στοιχείο του συστήματος ΠΦΑ και/ή ΥΦΑ, συμπεριλαμβανομένων οποιωνδήποτε προστατευτικών υλικών που αποτελούν τμήμα τέτοιων στοιχείων, δεν πρέπει να προεξέχει από το περίγραμμα του οχήματος, με εξαίρεση τη μονάδα πλήρωσης αν αυτή δεν προεξέχει περισσότερο από 10 mm πέρα από το σημείο σύνδεσης.
 18.2.2. Πρέπει να προβλέπεται κατάλληλη θερμομόνωση γειτονικών εξαρτημάτων και κανένα εξάρτημα του συστήματος ΠΦΑ και/ή ΥΦΑ δεν πρέπει να βρίσκεται σε απόσταση μικρότερη των 100 mm από την εξάτμιση ή άλλη παρόμοια


text:
πηγή θερμότητας, εφόσον τέτοια στοιχεία δεν είναι επαρκώς θερμομονωμένα.
 18.3. Το σύστημα ΠΦΑ
 18.3.1. Ένα σύστημα ΠΦΑ περιλαμβάνει τουλάχιστον τα ακόλουθα εξαρτήματα:
 18.3.1.1.
 δεξαμενή(-ές) ή φιάλη(-ες) καυσίμου·
 18.3.1.2.
 δείκτη πίεσης ή δείκτη στάθμης καυσίμου·
 18.3.1.3.
 διάταξη εκτόνωσης της πίεσης (ενεργοποιούμενη από τη θερμοκρασία)·
 18.3.1.4.
 αυτόματη βαλβίδα φιάλης·
 18.3.1.5.
 χειροκίνητη βαλβίδα·
 18.3.1.6.
 ρυθμιστή πίεσης·
 18.3.1.7.
 ρυθμιστή ροής αερίου·
 18.3.1.8.
 διάταξη περιορισμού της υπερβολικής ροής·
 18.3.1.9.
 διάταξη παροχής αερίου·
 18.3.1.10.
 μονάδα ή υποδοχή πλήρωσης·
 18.3.1.11.
 εύκαμπτη γραμμή καυσίμου·
 18.3.1.12.
 άκαμπτη γραμμή καυσίμου·
 18.3.1.13.
 ηλεκτρονική μονάδα ελέγχου·
 18.3.1.14.
 συνδέσμους·
 18.3.1.15.
 αεροστεγές περίβλημα για τα στοιχεία εκείνα που τοποθετούνται μέσα στον χώρο αποσκευών και επιβατών. Αν το αεροστεγές περίβλημα καταστρέφεται σε περίπτωση πυρκαγιάς, τότε η διάταξη εκτόνωσης της πίεσης μπορεί να καλύπτεται από το αεροστεγές περίβλημα.
 18.3.2. Το σύστημα ΠΦΑ μπορεί επίσης να περιλαμβάνει τα ακόλουθα εξαρτήματα:
 18.3.2.1.
 βαλβίδα αντεπιστροφής ή βαλβίδα ελέγχου·
 18.3.2.2.
 βαλβίδα εκτόνωσης της πίεσης·
 18.3.2.3.
 φίλτρο ΠΦΑ·
 18.3.2.4.
 αισθητήρα πίεσης και/ή θερμοκρασίας·
 18.3.2.5.
 σύστημα επιλογής καυσίμου και ηλεκτρικό σύστημα·
 18.3.2.6.
 διάταξη εκτόνωσης της πίεσης (PRD) (ενεργοποιούμενη από την πίεση)·
 18.3.2.7.
 συλλέκτη καυσίμου.
 18.3.3. Μια πρόσθετη αυτόματη βαλβίδα μπορεί να συνδυάζεται με τον ρυθμιστή πίεσης.
 18.3.4. Ένα σύστημα ΥΦΑ περιλαμβάνει τουλάχιστον τα ακόλουθα εξαρτήματα:
 18.3.4.1.
 δεξαμενή(-ες) ή δοχείο(-α) ΥΦΑ·
 18.3.4.2.
 εναλλάκτη θερμότητας/εξατμιστήρα ΥΦΑ·
 18.3.4.3.
 βαλβίδα εκτόνωσης της πίεσης ΥΦΑ·
 18.3.4.4.
 σύστημα διαφυγής ΥΦΑ·
 18.3.4.5.
 πλήρωση με ΥΦΑ·
 18.3.4.6.
 βαλβίδα υπερχείλισης ΥΦΑ (διάταξη περιορισμού της υπερχείλισης)·
 18.3.4.7.
 βαλβίδα ΥΦΑ (χειροκίνητη)·
 18.3.4.8.
 άκαμπτη γραμμή ΥΦΑ·
 18.3.4.9.
 συμπλέκτες ΥΦΑ·
 18.3.4.10.
 βαλβίδα ελέγχου ή βαλβίδα αντεπιστροφής ΥΦΑ·
 18.3.4.11.
 δείκτη πίεσης ή δείκτη στάθμης καυσίμου ΥΦΑ·
 18.3.4.12.
 ηλεκτρονική μονάδα ελέγχου·
 18.3.4.13.
 ανιχνευτή φυσικού αερίου ή αεροστεγές περίβλημα για οχήματα της κατηγορίας Μ.
 18.3.5. Το σύστημα ΥΦΑ μπορεί επίσης να περιλαμβάνει τα ακόλουθα εξαρτήματα:
 18.3.5.1.
 ρυθμιστή πίεσης ΥΦΑ·
 18.3.5.2.
 αισθητήρα πίεσης και/ή θερμοκρασίας ΥΦΑ·
 18.3.5.3.
 αντλία ΥΦΑ·
 18.3.5.4.
 σταθμοδείκτη ΥΦΑ·
 18.3.5.5.
 αυτόματη βαλβίδα ΥΦΑ·
 18.3.5.6.
 ανιχνευτή φυσικού αερίου·
 18.3.5.7.
 αεροστεγές περίβλημα.
 18.3.6. Τα εξαρτήματα οχημάτων ΥΦΑ μετά τον εναλλάκτη θερμότητας/εξατμιστήρα (αέρια φάση) πρέπει να θεωρούνται εξαρτήματα ΠΦΑ.
 18.4. Εγκατάσταση του περιέκτη και/ή των δεξαμενών
 18.4.1. Ο περιέκτης καυσίμου πρέπει να είναι μόνιμα εγκατεστημένος στο όχημα και να μην είναι τοποθετημένος στον χώρο του κινητήρα.
 18.4.2. Ο περιέκτης καυσίμου πρέπει να εγκαθίσταται έτσι ώστε να μην υπάρχει επαφή μετάλλου με μέταλλο, εκτός από τα σημεία στερέωσης του (των) περιέκτη(-ών) και/ή της (των) δεξαμενής(-ών).
 18.4.3. Όταν το όχημα είναι έτοιμο για χρήση, ο περιέκτης και/ή η δεξαμενή καυσίμου δεν πρέπει να απέχει(-ουν) από την επιφάνεια του δρόμου λιγότερο από 200 mm.
 18.4.3.1. Οι διατάξεις του σημείου 18.4.3 δεν εφαρμόζονται αν ο περιέκτης και/ή η δεξαμενή προστατεύεται(-ονται) επαρκώς στο εμπρόσθιο μέρος και πλευρικά, και κανένα μέρος του περιέκτη δεν βρίσκεται χαμηλότερα από την προστατευτική αυτή κατασκευή.
 18.4.4. Ο (οι) περιέκτης(-ες) και/ή η (οι) δεξαμενή(-ές) καυσίμου πρέπει να τοποθετείται(-ούνται) και να στερεώνεται(-ονται) στο όχημα έτσι ώστε να μπορούν να απορροφούνται χωρίς να προκαλείται ζημιά όταν οι κατωτέρω επιταχύνσεις με τον (τους) περιέκτη(-ες) και τη (τις) δεξαμενή(-ες) είναι πλήρεις καυσίμου:
 Οχήματα των κατηγοριών M1 και N1:
 α)
 20 g κατά την κατεύθυνση της κίνησης·
 β)
 8 g οριζοντίως κάθετες επί της κατεύθυνσης


text:
κίνησης.
 Οχήματα των κατηγοριών M2 και N2:
 α)
 10 g κατά την κατεύθυνση της κίνησης·
 β)
 5 g οριζοντίως κάθετες επί της κατεύθυνσης της κίνησης.
 Οχήματα των κατηγοριών M3 και N3:
 α)
 6,6 g κατά την κατεύθυνση της κίνησης·
 β)
 5 g οριζοντίως κάθετες επί της κατεύθυνσης της κίνησης.
 Μπορεί να χρησιμοποιηθεί μια υπολογιστική μέθοδος αντί πρακτικών δοκιμών αν η ισοδυναμία της μπορεί να καταδειχθεί από τον αιτούντα την έγκριση κατά τρόπο που να ικανοποιεί την τεχνική υπηρεσία.
 18.5. Εξοπλισμός που προσαρτάται στον (στους) περιέκτη(-ες) ΠΦΑ
 18.5.1. Αυτόματη βαλβίδα
 18.5.1.1. Μια αυτόματη βαλβίδα φιάλης πρέπει να εγκαθίσταται απευθείας πάνω σε κάθε περιέκτη ΠΦΑ.
 18.5.1.2. Η αυτόματη βαλβίδα φιάλης πρέπει να λειτουργεί έτσι ώστε η παροχή καυσίμου να διακόπτεται όταν διακόπτεται η λειτουργία του κινητήρα, άσχετα από τη θέση του διακόπτη εκκίνησης, και να παραμένει κλειστή όσο χρόνο ο κινητήρας δεν λειτουργεί. Επιτρέπεται καθυστέρηση 2 δευτερολέπτων για διαγνωστικούς σκοπούς.
 18.5.1.3. Με την επιφύλαξη των διατάξεων του σημείου 18.5.1.2, η αυτόματη βαλβίδα φιάλης μπορεί να μένει σε ανοιχτή θέση κατά τη διάρκεια των φάσεων αυτόματης παύσης.
 18.5.1.4. Αν η αυτόματη βαλβίδα φιάλης είναι κλειστή κατά τη διάρκεια των φάσεων αυτόματης παύσης, η βαλβίδα πρέπει να συμμορφώνεται με το σημείο 2.2.4 του παραρτήματος 4A.
 18.5.2. Διάταξη εκτόνωσης της πίεσης
 18.5.2.1. Η διάταξη εκτόνωσης της πίεσης (ενεργοποιούμενη από τη θερμοκρασία) πρέπει να προσαρμόζεται στον (στους) περιέκτη(-ες) καυσίμου ΠΦΑ κατά τέτοιον τρόπο ώστε να μπορεί να εκφορτίζεται μέσα στο αεροστεγές περίβλημα αν το αεροστεγές αυτό περίβλημα ικανοποιεί τις απαιτήσεις του σημείου 18.5.5 κατωτέρω.
 18.5.3. Βαλβίδα υπερχείλισης επί του περιέκτη ΠΦΑ
 18.5.3.1. Η διάταξη περιορισμού της υπερβολικής ροής πρέπει να προσαρμόζεται στον (στους) περιέκτη(-ες) καυσίμου πάνω στην αυτόματη βαλβίδα φιάλης.
 18.5.4. Χειροκίνητη βαλβίδα
 18.5.4.1. Μια χειροκίνητη βαλβίδα προσαρμόζεται σταθερά πάνω στη φιάλη ΠΦΑ και μπορεί να ενσωματωθεί στην αυτόματη βαλβίδα φιάλης.
 18.5.5. Αεροστεγές περίβλημα επί του (των) περιέκτη(-ών)
 18.5.5.1. Στον (στους) περιέκτη(-ες) καυσίμου ΠΦΑ, πάνω από τους συνδέσμους της (τους), πρέπει να τοποθετείται αεροστεγές περίβλημα το οποίο ικανοποιεί τις απαιτήσεις των σημείων 18.5.5.2 έως 18.5.5.5, εκτός αν ο (οι) περιέκτης(-ες) εγκαθίσταται(-νται) στο εξωτερικό του οχήματος.
 18.5.5.2. Το αεροστεγές περίβλημα πρέπει να είναι σε ανοιχτή επαφή με την ατμόσφαιρα, όπου απαιτείται μέσω ελαστικού σωλήνα σύνδεσης και οδηγού διόδου που πρέπει να είναι ανθεκτικοί στο ΠΦΑ.
 18.5.5.3. Το άνοιγμα αερισμού του αεροστεγούς περιβλήματος δεν πρέπει να εκφορτίζεται σε θόλο τροχού, ούτε να σκοπεύει σε πηγές θερμότητας όπως ο σωλήνας εξαγωγής καυσαερίων.
 18.5.5.4. Οποιοσδήποτε ελαστικός σωλήνας σύνδεσης και οδηγός διόδου στο κάτω μέρος του αμαξώματος του οχήματος για αερισμό του αεροστεγούς περιβλήματος πρέπει να έχει ελάχιστο καθαρό άνοιγμα 450 mm2.
 18.5.5.5. Το περίβλημα πάνω από τους συνδέσμους του περιέκτη ΠΦΑ και τους ελαστικούς σωλήνες σύνδεσης πρέπει να είναι αεροστεγές σε πίεση 10 kPa χωρίς καμιά μόνιμη παραμόρφωση. Υπό τις συνθήκες αυτές, είναι αποδεκτή μια διαρροή η οποία δεν υπερβαίνει τα 100 cm3 ανά ώρα.
 18.5.5.6. Ο ελαστικός σωλήνας σύνδεσης πρέπει να στερεώνεται στο αεροστεγές περίβλημα και τον οδηγό διόδου με σφιγκτήρες ή άλλα μέσα σύσφιγξης, έτσι ώστε να εξασφαλίζεται η δημιουργία αεροστεγούς ένωσης.
 18.5.5.7. Το αεροστεγές περίβλημα πρέπει να


text:
περικλείει όλα τα εξαρτήματα που εγκαθίστανται στον χώρο αποσκευών ή επιβατών.
 18.5.6. Διάταξη εκτόνωσης της πίεσης (PRD) (ενεργοποιούμενη από την πίεση)
 18.5.6.1. Η διάταξη εκτόνωσης της πίεσης (PRD) (ενεργοποιούμενη από την πίεση) ενεργοποιείται και διοχετεύει το αέριο ανεξάρτητα από τη διάταξη εκτόνωσης της πίεσης (PRD) (ενεργοποιούμενη από τη θερμοκρασία).
 18.5.6.2. Η διάταξη εκτόνωσης της πίεσης (PRD) (ενεργοποιούμενη από την πίεση) πρέπει να προσαρμόζεται στον (στους) περιέκτη(-ες) καυσίμου κατά τέτοιον τρόπο ώστε να μπορεί να εκφορτίζεται μέσα στο αεροστεγές περίβλημα, αν το αεροστεγές αυτό περίβλημα ικανοποιεί τις απαιτήσεις του σημείου 18.5.5 παραπάνω.
 18.6. Εξοπλισμός που προσαρτάται σε δεξαμενές ΥΦΑ
 18.6.1. Αυτόματη βαλβίδα
 18.6.1.1. Εγκαθίσταται αυτόματη βαλβίδα στη γραμμή τροφοδοσίας καυσίμου, απευθείας σε κάθε δεξαμενή ΥΦΑ (σε προστατευόμενη θέση).
 18.6.1.2. Η αυτόματη βαλβίδα πρέπει να λειτουργεί έτσι ώστε η παροχή καυσίμου να διακόπτεται όταν διακόπτεται η λειτουργία του κινητήρα, άσχετα από τη θέση του διακόπτη εκκίνησης, και να παραμένει κλειστή όσο χρόνο ο κινητήρας δεν λειτουργεί. Επιτρέπεται καθυστέρηση 2 δευτερολέπτων για διαγνωστικούς σκοπούς.
 18.6.1.3. Με την επιφύλαξη των διατάξεων του σημείου 18.6.1.2, η αυτόματη βαλβίδα φιάλης μπορεί να μένει σε ανοιχτή θέση κατά τη διάρκεια των φάσεων αυτόματης παύσης.
 18.6.1.4. Αν η αυτόματη βαλβίδα φιάλης είναι κλειστή κατά τη διάρκεια των φάσεων αυτόματης παύσης, η βαλβίδα πρέπει να συμμορφώνεται με το σημείο 2.2.4 του παραρτήματος 4A.
 18.6.2. Βαλβίδα υπερχείλισης
 Η βαλβίδα περιορισμού της υπερβολικής ροής μπορεί να προσαρμόζεται μέσα ή απευθείας στη δεξαμενή ΥΦΑ (σε προστατευόμενη θέση).
 18.6.3. Βαλβίδα εκτόνωσης της πίεσης (κύρια)
 Η έξοδος της κύριας βαλβίδας εκτόνωσης της πίεσης πρέπει να είναι συνδεδεμένη με σύστημα ανοιχτού σωλήνα απαγωγής του αερίου. Πρέπει να υπάρχει μέριμνα για την πρόληψη της φραγής ή του παγώματος του σωλήνα απαγωγής. Η κύρια βαλβίδα εκτόνωσης ΥΦΑ δεν πρέπει εκτονώνεται στο αεροστεγές περίβλημα (εφόσον υπάρχει).
 18.6.4. Βαλβίδα εκτόνωσης της πίεσης (δευτερεύουσα)
 Η δευτερεύουσα βαλβίδα εκτόνωσης μπορεί να απελευθερώνει αέριο απευθείας από την έξοδό της. Πρέπει να υπάρχει μέριμνα προστασίας από την εισροή νερού και από φθορές. Η δευτερεύουσα βαλβίδα εκτόνωσης δεν πρέπει να συνδέεται στον ίδιο σωλήνα απαγωγής με την κύρια βαλβίδα εκτόνωσης. Η δευτερεύουσα βαλβίδα εκτόνωσης ΥΦΑ δεν πρέπει εκτονώνεται στο αεροστεγές περίβλημα (εφόσον υπάρχει).
 18.6.5. Χειροκίνητη βαλβίδα παροχής καυσίμου
 Η χειροκίνητη βαλβίδα παροχής καυσίμου πρέπει να προσαρμόζεται απευθείας στη δεξαμενή ΥΦΑ (σε προστατευόμενη θέση). Πρέπει να είναι εύκολα προσβάσιμη. Η χειροκίνητη βαλβίδα παροχής καυσίμου μπορεί να είναι ενσωματωμένη σε αυτόματη βαλβίδα.
 18.6.6. Χειροκίνητη βαλβίδα παροχής ατμού
 Η χειροκίνητη βαλβίδα παροχής ατμού πρέπει να προσαρμόζεται απευθείας στη δεξαμενή ΥΦΑ (σε προστατευόμενη θέση). Πρέπει να είναι εύκολα προσβάσιμη.
 18.6.7. Σωλήνας εξαερισμού ή σύνδεσμος
 Ο σωλήνας εξαερισμού ή σύνδεσμος μπορεί να προσαρμόζεται μέσα ή επί της δεξαμενής ΥΦΑ (σε προστατευόμενη θέση). Πρέπει να είναι εύκολα προσβάσιμη. Ο σωλήνας εξαερισμού πρέπει να είναι κατάλληλος για τις θερμοκρασίες που αναφέρονται στο παράρτημα 5ΙΕ για την πίεση λειτουργίας της δεξαμενής ΥΦΑ.
 18.6.8. Σύστημα διαχείρισης εξαερισμού
 Η κύρια βαλβίδα εκτόνωσης πρέπει να συνδέεται με εξαεριστήρα που να απολήγει σε υψηλότερο σημείο. Οι έξοδοι της κύριας και της δευτερεύουσας βαλβίδας εκτόνωσης πρέπει να προστατεύονται από έμφραξη από ακαθαρσίες, σκουπίδια, χιόνι, πάγο και/ή νερό.